url: =LESSON 10 MAY 28 - JUNE 3 JACOB-ISRAEL ~ MUC\nLESSON 10 MAY 28 - JUNE 3 JACOB-ISRAEL\nAdmin 9:33:00 PM Articles, Sabbath School Lesson\nLESSON 10 MAY 28 - JUNE 3\nTu Kaal Sung Sim Ding: Pian. 32:22-31; Hos. 12:3, 4; Jer. 30:5-7; Pian. 33; Pian. 34:30-35:29.\nKAMNGAH: “Tua ciangin amah in, “Na min Jakob, kici nawn loin Israel, kici ding hi. Bang hang hiam cih leh Pasian le mite tawh na kilai khinzo a, na zo hi,” a ci hi (Pian. 32:28).\nJacobte innkuan sung in nopna le dahna buai-na tawh kidim hi. Tua hi mah taleh Pasian khutin Ama thuman cihtakna in thuciamnate a kilangsak veve hi. Tu kaal sungin Jacob in Laban kiang pan paikhia-in inn a ciahna thu , Esau tawh a kimuhna le Jacob ciampelhna hangin gim a thuak mite thu i pulaak ding hi.\nA sanggampa tungah a khial ngei khin mipa in tu-in bang a thuak ding hiam? Jacob in lau-na tawh nungta-in aom laitak Topa Pasian in ama tungah a kilangkik hi. Hih Jacob lungkhamna in leitung bei kuana Pasian mite lunggimna om ding ahihna hong hilhkhol hi. Jer. 30:5-7). Tua zan ciangin zuau genpa Jacob in Israel min thak a ngah hi. A nunna zong a thak nunna hong suak hi. Hih min thak siksanin Israel mi nam khat hong piangkhia hi.\nKamdang khatin pulaak ding hi leng, bang bang a piang zongin Isaacte innkuan in Topa tungah a cihtakna uh kimu thei hi. Amaute in gina lo hi mah taleh Pasian in a kamciam bangin a sem veve hi. Mihing in tua kamciam tangtun ding dal dingin nasem uh hi taleh Pasian in a kamciam tungah a citak hi.\nPASIAN TAWH KIBUAN PA\nLaban kiang pan a pai khiat a kipan Jacob in a sawt lo-in Pasian tawh kithuahna a nei hi. A sanggam Esau in galkap za li tawh hong pai uh hi, cih a theih ciangin Jacob in Topa tungah a lungsim khempeuh tawh thu a ngen hi. (Pian. 32:6) Jacob in Pasian hehpihna ngah dingin kilawmna khat zong a neihlohlam kiphawk hi. (Pian.32:10). Topa hehpihna lianpi amuh khakna tungtawnin Jacob in hehpihna thu a theithei hi. Koi bangin Topa in Jacob lunggimna a dawngkik hiam?\nPian.32:22-31 le Hosea 12:3, 4 sim in. Nuntakpih ding thu bang hong hilh hiam?\nJacob in lunggimin a om ciangin a tuahkhak thute tungtawnin amah in a innkuanpihte lauhuai-nate panin a huu thei hi. Zan ciangin giah phualkhat satin tha khat thu in mi khat in Jacob lai hi. (Pian.32:24). Hih thu in Pasian kiang pan hong pai a tuam vilvel thu hi. Pasian ompihna ngenin aomna -ah (Isa. 53:3). Daniel in vantung siampi Michael a pulaak hi. (Dan. 10:5); Hih kammal mah Joshua in zong Topa Galkap Mangpipa” ci-in a pulaak hi. Hih thu mah Joshua in Topa YHWH mah hi, ci-in a pulaak hi. (Josh. 5:13-15).\nJacob in Pasian tawh a kilai-na ah gimna lianpi thuak hi mah taleh “Thupha nong piak keileh kong khah kei ding hi,” ci-in a pulaak hi (Pian. 32:26). Pasian beel tinten ahih manin thupha a ngah matengin khahkhiat ding a ngaihsun kei hi. Topa tung pan mawhmai-na le lungnopna a ngah mateng a kalsuan nuam kei hi. “ Zuau thu tawh gamh luah ding a hanciamna thu khialhna lianpi ahihlam a phawk hi. Pasian kamciamte muang lo hi taleh ama hanciam theihzah sit lo-in Pasian maipha a zong ding hi. Ahi zongin TOpa tungah a ki-ap ciangin Topa in hun a sak ciangin a kamciamte a tangtun hi. Ellen G. White, Patriarchs and Prophets, pp. 197, 198.\nJacob mawhna kimaisak ahihlam a min kikhelna tungtawnin kimu thei hi. Amawhna a phawksak min, zuau phuakpa cih panin, Pasian le mi tawh na kilai-a na zo hi, cih a pulaak min Israel a ngah hi. (Pian. 32:28).\nPasian tawh na kizopzia in koi bang hiam?Pasian tawh kilai cih thu in a khiatna bang hi ding hiam? Khat veivei ciangin bang hangin Pasian tawh kilai cih thu in thupi hiam?\nPeniel panin “Topa mai mu hi” (Pian. 32:30) cih thu-ah hih munin Pasian tawh kituahkhakna mun hi. Jacob in hih mun panin Pasian tawh kimu dingin a dingkhia hi. Kum 20 val a kikhenpih a sanggampa in mihing zali bang tawh hong pai uh hi (Pian. 33:1). Jacob in lunghimawhna tawh kdim hi. Tua hi-in a sanggampa tawh kimu dingin a kigingkhol hi.\nPian. 33 sim in. Peniel munah Pasian tawh a kimuhna le a sanggampatawh a kimuhna in bang kizopna nei hiam? Hih thu in Pasian tawh i kizopna le midangte tawh kizopna-ah bang thu hong hilh hiam?\nJacob in a sanggampa mai-ah sagih vei kun hi. (Pian.33:3) Tam veipi mah “ka topa aw” ci-in a hopih hi. (Pian. 33:8, 13, 15) Jacob in amahmah Esau nasem khat bangin a kingaihsun hi.” (Pian. 33:5; le Pian. 32:4, 18, 20, enkak in. Jacob in a sanggampa mai-ah sagih vei maikun hi, cih thu in Pasian thupha dawl sagih a ngahna a pulaak hi. (Pian. 27:27-29); Hih thute banah Jacob in kicamna a neih ciangin a pa thuphate pulaak hamtang hi. “Minamte in na mai-ah hong kun ding uh hi. (Pian. 27:29). Jacob in a sanggampa tungah lohkik dingin innlam zuanin hong ciah ahi hi. (Pian. 33:11). Esau in a sanggampa Jacob a galmuh ciangin a lamet bang lo-in amah in Jacob kiang lam zuanin a tai veva hi. Thah ding sangsikin Jacob a nam hi; a nihun kikahhuan uh hi (Pian. 33:4).\nA nung ciangin Jacob in Esau tungah “Na mai kong muh pen Pasian mai amu tawh ka kibang hi, ci” a pulaak hi. (Pian. 33:10). Hih Jacob kampau in Esau in a mawhna khempeuh maisak hi, cih a theih ciangin a pulaak kammal ahi hi. Hebrew tawh kigelhna-ah “ratsah” kizangin a khiatna in, “Lungdamsak” cihna hi. (Pian.33:10); Lai Siangtho tawh kituakin meihal biakpiakna tungah Pasian lungkimna a pulaak kammal hi. Pasian in sang ahih manin lungdamna a pulaak kammal hi. Tua banah Pasian in a mawhnate khempeuh a maisakna hangin lungdamna hi. (Siam. 22:27, Amos 5:22).\nJacob in Peniel munah Pasian kiang panin mawhmai-na a ngahna thu siksanin tu-in amah in a sanggampa mawhna a maisak thei hi. Tua pen a sanggampa mai amuh pen Pasian mai a mu bangin a pulaakna a hang in mawhmai-na a ngahna hang ahi hi. Jacob in Peniel munah nih vei a nungta hi. Amasa thu in a nihna thu adingin a kigingkholsak hi. Tu-in Jacob in mawhmaisakna thu a theitel ta hi. Tua banah hehpihna thu zong a theitelta hi.\nMidang khat in mawhmaisakna hong piak na tuak ngei hiam? Topa tung pan mawhmaisakna na ngahna -ah bangci bangin na kalsuan thei hiam?\nDINAH TUNGAH TATSIATNA\nTu-in Jacob in a sanggampa tawh kilemkhin uh hi. Jacob in lungnuam takin Canaan gamah a teeng nuam hi. “Shalem” cih kammal in “lauhuainate tawh kipelh” cihna (Pian. 33:18). A khualzinna-ah lungnuam takin a khualna hih mun bek hi pan ding hi. Canaan mite tung panin leitang a lei khit ciangin meihal biakna tau khat a dawh hi (Pian. 33:19); a upna pulaak banah Topa tung bekah kinga ahihna kimu thei hi.Meihal biakpiakna a pia mi khempeuh in Pasian a bia hi pah uh hi. Tua hi mah taleh a nuntakna-ah Jacob - Israel in a khat vei-na biakpiakna a pia thei hi. Isaac bang mahin Gerar munah Abimelech tawh Pasian a bia uh hi. (Pian. 26:1-33), Jacob in Cannaan mite nunzia bangin nungta dingin a kithukim uh hi. Pian. 34. Tua bangin nuamtakin a nuntak uh bang thu in kisia sak hiam?\nHih thupiang in amau nunzia le a gamtatnate uh pulaak hi. Shechem munah si le sa noptatna hangin Dinah tungah mawhna hong tung a, a thutang le itna tawh kidim Dinah tungah siatna a tun uh hi. Amah in vunat dingin a kipia hi. Tua kawmkalah Simeon le Levi in Pasian thupiakte le A thukhamte palsat uh hi. Amaute in Canaan mite tawh kipi kiteen ding a nial uh hi (Siam. 19:29), napi zuau thu le khemna tawh akidim uh hi (Pian. 34:13) thah ding le susia dingin a kigingkhol uh hi. (Pian. 34:25-27). Amau gamtanate in thukhenna tawh a kipelh kei uh hi; tua banah siatna tampi a piangsak uh hi. Jacob in ahihleh kilemna a lunggulh hi. A tanu kibuan thu a kigen ciangin Jacob in bangmah a pulaak kei hi. (Pian. 34:5).\nAhi zongin a tate gamtatnate a zak ciangin taihilh lo-in a om thei kei hi; bang hang hiam cihleh a tate gamtatna hangin amah in gimna lianpi a thuak hi: “Tua ciangin Jacob in Simeon le Levi kiangah, “ Hih leitangah a teng, Canaan mite le Perez mi tungah kei a muhdahhuai-in nong bawlna uh tawh kei tungah haksatna nong tun uh hi. Kei pawl mite tawm hi.Amau kei langah hong kikhawmin kei hong sim leh kei le ka innkuanpihte hong susia ding uh hi.” a ci hi.” (Pian. 34:30).\nJacob nuntakna sungah zuau khemna thuman lo-in gamtatna hi taleh hehpihna itna thu kidawk kawikawi hi. Hih thu in mihing pianzia bang hong hilh hiam?\nMILIM BIAKNA KIZEL IN\nPian.34:30-35:15 sim in. Hih mun panin biakpiakna tawh kisai bang thu nuntakpih ding na mu hiam?\nJacob in Canaan mite tawh kinopmawhna a neih khit a kipan Canaan mite nungzui hi (Pian. 34:30), a tate a thuhilh khit ciangin (Pian. 34:31), Jacob in Shehem nusia-in Bethel zuankik dingin Pasian in a sawl hi. Tua munah Topa tawh a thuciamna thaksuahsak kik hi. Jacob in tua mun a tun ciangin meihalna khat lam dingin Topa in sawl hi. Tua hi-in Pasian in Jacob a sawl khit ciangin a kiciamteh masa penin mite in Canaan pasiante hemkhia ding uh hi. Shechem khuapi in milim biakna tawh a kidim khua khat hi. Rachael in inn sung vanzatnate a gukna lakah tua milimte zong kihel hi. (Pian. 31:19, 32). Milim bia lo ding cih thu in Pasian tawh kiciamna-ah a thupi mahmah khat ahi hi. Hih milimte kem uh a, Pasian biak ding sangin tua milimte a bia zaw uh hi. Canaan mite huzaap tawh kipelh nadingin Shechem panin paikhiat kul bek tham lo-in Jacob innkuante in a nuntakna sung panun milimte hemkhia ding hi.\nMawh kisikna in mun khat pan mun khatah kituah kawikawi-na sangin tangzai zaw hi; pawlpi khat pan pawlpi dang khatah lutna sangin zong lian zaw hi. Koi mun koi munah i teeng zongin a thupi bel in i lungtang panin milim hepkhiat ding ahi hi. Tua hi-in Pasian hehpihna tawh i lungtang panin milimte hepkhiat ding kisam hi. Na khempeuh in Topa tawh kizopna kikalah milim suak thei hi.\nJacob in Pasian sawl bangin a nuntak ciangin a lauhuai, a kihtak nate panin Topa in a honkhia hi (Pian. 35:5). A kim a om mite langpanna tawh kipelh thei uh hi. Amaute in Jacob a do ngam kei uh hi. Tua ciangin amaute in Topa a bia uh hi (Pian. 35:6,19 ) a kisia innkuan kipumkik uh hi. Jacob in tua mun min dingin “El Bethel” ci hi. Zan a a mangmat kahlei hong phawksak hi. Tuakah lei in vantung le leitung kizopna limcing hi. Pasian le mihing kizopna limcingin tawlpi khat sunga kisia hih Lamzikpi hong kipuahkik hi. Hih thu in Bethel a kilang Pasian in mun le mualte ‘n ciangtan zo lo hi; a nuntakna-ah Pasian ompihna a mu kha hi. Jacob panin Isreal ah a min kikhel hi. (Pian. 35:10), thuciam thunih a pulaak hi. Hih thuphate in a masa-in suan le khak tampi neihna, Messiah hong khankhiatna khanggui hong suak hi; minamte pianna pupi hong suak hi (Pian. 35:11); Nihna-ah ttua thupha in Khapsa Gam pulaak hi (Pian. 35:12).\nI lungtangah bangci bangin milim om thei hiam? Tua milimte bangci-in hemkhia thei ding i hiam?\nPian.35:15-29 sim in. Innkuan sung buai-na a thuak khit bangah Jacob in bang thu tuakkha hiam?\nJacob in Bethel mun panin a paikhiat khit phetin Khapsa Gam zuanin a khualzinna-ah thu thum a phutkha hi.Jacob in a gamh luah ding pa si hi; Rachel zong si hi. Leah tawh a neih a ta upa zong si hi. Hih thu thumte in kizopna nei ciat hi. Hih thu thumte in Khapsa Gam zuannin a khualzin kipatna ciaptehna tawh kibang hi. A tapa tangvalte in bang thu hangin siatna bawl hi, ci-in hong hilh loh hangin amah in Jacob ta nunung pen tungah siatna tun ding ngimna le a ngaihsutna panin Rachel a phawkna bei leh deih hingel ding hi. I theihloh thu tampi om ding hi.\nJacob ta tumpen suahna le Bethlhem in kizopna nei hi (Pian. 35:19), hih thu zong Khapsa Gam kamciam sungah a kihel thu hi. Tua hi-in hih taneihna in Israelte tungah Pasian kamciam a tangtung masa pen hong suak hi. Nausuaksakte khat in Topa kammalte tawh Rachel a hopih hi. Tua kammal in Abraham a hopihna kammal mah hi: “Lau kei in” ( Pian. 35:17 le Pian. 15:1 enkak in) Jacob in tua naupang min a khelna in thupi hi. “ Ben-Oni” ci-in phuak a khiatna in “dahna tawh ka neih tapa” cih panin a dahna, a gimnate siksanin a minphuana hi-in, Benjamin tawh a laihsak hi; a khiatna in “vangliatna tawh ka neih tapa” cihna hi. Khapsa Gam lametna nei-in khanglam zuanin a khualzinna kiphawk nadingin a phuak hi kha ding hi. Khapsa Gam a tung uh ciangin TOpa in a kamciam bangin sem takpi ahih manin amuate in lungnuam takin a teeng thei uh hi.\nAhi zongin hih hun sung tengin Reuben a pa zineu tanu a sanggamnu Bilhah tawh na mawh uh hi. (Pian.35:25, Pian. 30:3). Mihing in siatna tawh kidim cih ding simloh bang hangin hih bangin siatna Reuben in bawl hiam cih i thei kei hi. Ahi zongin a lamdang thu khat in Jacob in tua bang siatna thukpah lo hi (Pian. 35:22). Mawhna siatna tawh kidim mite hi mah taleng Pasian in A kamciamte tangtungsak veve hi, cih i mu hi. Jacob tapa sawm le nihte hong hilh thu in hih thu mah hi. (Pian. 35:22-26). Midik mi kicing hong khang khia ding ahihna zong hong hilh hi. Innkuan sung buai-na, siatna , Reuben in Bilhah a mawhpihna hangin Pasian in a kamciam pelh lo ahihna thu kimu thei hi.\nMihing in Pasian tawh kopin nasem hi leh ama sungah Pasian deihna a kicin zawk nading a mu thei ding uh hi. Gim thuakna kiamin, gimna thuakna cihte a kipelh thei lo ahih manin hong tunghak zaw sak thei hi. A tawpna-ah Pasian deihna kicing veve ding hi.\nNgaihsutbeh Ding: Ellen G. White, “The Night of Wrestling,” pp. 195-203, in Patriarchs and Prophets sung sim in. “zan khuamial sung Jacob tuahkhak thute in gimna le lunggimna lianpite in Khrih Nih vei hong pai madeuha Pasian mite nawktan ding gimnate a limcingkhol hi.. . Dawimangpa tawh kidona lian lua mahmah ding ahih manin Pasian mite in a nunung pen galdo-na a do ding uh hi. Pasian in amaute upnaa, amaute thuakzawhna siatna panin amaute a honkhia ding Pasian vangliatna amuannate uh sittellna a thuak ding uh hi. Satan in amaute zawhsawm mahmah ahih manin amaute in lamet bei kisa uh hi; mawhmai-na ngah zo lo dingin mawhna lian lua kisa uh hi. Amau kicin lohnate kiphawk uh hi; lamet bei kisa uh hi. Ahi zongin Pasian hehpihna lian phawk thei uh a, mawh kisik takpi ahih manun amau lamet bei-na panin lametna tawh kidim ahihna a kiphawk uh hi; mawhna khempeuh panin mawhmai-na a ngah uh hi. Amaute upna in ling lo ding hi. Bang hang hiam cihleh amau thungetna thakhat thu-in Pasian in a dawngpah hi. Jacob in vantungmi a pomcip bangin amaute in Pasian vangliatna a pomcip uh hi. Amaute kam panin “ Thupha nong piak kei leh kong khah kei ding hi” a ci ding uh hi.\n“Jacob tangthu in mawhna hangin dahna thuakin Pasian kiang a zuan mi khempeuh in hawlkhiat thuak ngei lo ding uh hi, cih khamuan nading hong hilh hi. Ahi zongin tua bangin Pasian a zuan mite in mawh kisik takpi hi ding uh hi. Nuntakna ki-apin upna sungah muanna tawh kalsuanna in Jacob ngah thuphate a ngah ding hi. Tua thuphate in thagum hatna tawh a kingah thei hi lo hi. Pasian ama nasempa tungah Ama vangliatna le hehpihna bek in Jacob lungkimna ngah theisak hi, cih a hilh hi. Tua bangmah in hun beikuana a nungta mite in zong a tuakkha ding uh hi. Lauhuai-na in hong kimkotin lungkhamna le lau-na in mun citengah mi khempeuh hong ukcip hi; amaute in Khriih hong hotkhiatna tung bekah a kinga ding uh hi. Mihing in ama tha tawh bangmah a sem zo kei hi;.” Ellen G. White, Patriarchs and Prophets, pp. 201-203.\n1. Bang hangin Jacob thaneemna in Pasian hehpihna kilatna suak thei hiam? Koi bangin Jacob tuah thute le Paul pulaak “Ka thaneem ciangin ka tha a hat hi”cih thu tawh kizopna nei hiam? (2 Cor. 12:10).\n2. Bang hangin Lai SIangtho in khialna nei mi tampite thu pulaak hi ding hiam? Hih thute in bang hong hilhnuam hi ding hiam? Bang thu nuntakpih ding i hiam?\n3. Milim biakna tawh kisai ngaihsun in. Tuhun milim biakna in bangteng bang hi ding hiam? Topa simloh kuamah dang bia lo thei ding na hi hiam?


timestamp: atn

url: =Singapore ah Kawlgammi innteeng khat kumkhat sungbang khasum kipialo :: ZOMI DAILY\nposted on 18 August 2017 at 12:03 pm Lomkholna: News, Sawltak, Singapore, World\nSingapore gamsung ah innteeng nasem Domestic Worker in aom Kawlgammi numeikhat kumkhatsung dekphialbang khasum kipialo cimawk hi. Tua khasum apianuamlo innteeknu pen kum 30 aphakhin Li Jun kici minnei khat ahihi.\nKumkhat dekphialbang na semsaksak in khasum pianuamlomawk ahih manin mawhna nam 17 Charges tawh tua innteeknu thukibawl cih zanni in MOM (Ministry of Manpower) te’n Statement ah genkhia uhhi.\nSingapore Ministry of Manpower te genkhiatna ah tua Kawlgammi numei innteeng nasem pen abeisa 7 March 2016 kum akipan tukum 21 February 2017 dong Singaporean Li Jun te kiangah innnasem in aom cihi.\nKumkhat dekphial khasum piavetlo ahih manin, khasum apiakding akituat ciangin akigawm in $5700 bang tungtota hi.\nSingapore gam ii Employment of Foreign Manpower Act tawh kizui in thukhun azuilo suakmawk ahih manin, innteeknu pen thu akibawl ahihi. Tuaban ah adang innteeng nasemding Foreign Domestic Worker zong kawmbeh theinawnloding in thu kipia cih kiza hi.\nLi Jun pen 12 September 2017 ni ciangin thukhenzum ah thusitna kineikik dinga, amawhna kiciantak in aki lahkhiatleh liausum $10,000 bang ki liausak thei a, thongzong kum 1 sungbang ki kiasak theiding cihi. Liausum leh thong anih inzong daan kipiathei hi.\nHih thuthang tawh kizui in MOM te’n nasem te ahun manman in khasum piakding pulakkhia uhhi. Work Permit Conditions tawh kizui in nasem tepen khasum piakding in akiciangtanzawh ni 7 sung peuhmah in piakloh phamawh hi.\nTuaban ah innteek te’n Domestic Worker te ii khasum pen kepsak theilo hi. Nasem te’n hong kepsak in ci’n akunkun phialzongin kepsakkhuan omlo hi ci’n genkhia uhhi.\nAzenzen in Singapore gamsungah innteeng nasem in aomte’n khasum ahunhun in manman na ngahkei uhleh innteek te tungah ngetding hi a, hong piaktuankei uhleh MOM te ahi zongin, nasep hongguan Employment Agency te tungah zaksak pahding ahihi. Sawltak #zomidaily\nPrevious: Spain, Barcelona ah mawtaw khatin mipi nawkgawp in mi 13 si, 100 val liam\nNext: Red Bull dawndawn te guihtheih khamtheih zattawh kizom suakthei


url: =Malaysia, Johor ah Operasi lutin gamdangmi 514 kiman, Myanmar pawlkhat kihel :: ZOMI DAILY\nposted on 13 December 2017 at 11:53 am UTC+9:30 Lomkholna: Malaysia, News, Sawltak, World\nMalaysia, Johor Baru sungah nungkal Weekend sungah Operasi nasiatak in lutkawikawi a, gamdangmi phalna kician aneilo illegal akigawm in mi 514 kiman cih NST pan kiza hi. Zingsang khuavak madeuh in Operasi alut uh hi a, tua Operasi pen Codenamed “Op Gegar and Op Sapu” ci uhhi.\nMalaysia gamsung Immigration lamsang ah alianpen ahi Immigration Department director-general Datuk Seri Mustafar Ali ngiatin makaih in, Immigration Officers bekbek akigawm in 115 Officers takin gamdangmi amuhkhempeuh bansik ngekngek uhhi.\nTua Immigration Officers te honkhat pen Putrajaya panin apaingiat uh hi a, Johor sung aom Immigration Officers honkhattawh ki pawlkhawm in Operasi alut ahihi.\nTebrau IV Industrial Area leh Kota Tinggi sung aom zintunbuk Hostels nihleh cikimek sakna Massage Parlours 5 sungteng aom gamdangmi nasem Foreign Workers akigawm in mi 1399 te thusitna kinei hi. Operasi pen zankim Midnight panin akipan hi a, zingsang khuavakma 4am hunpawl in mansiangpan hi.\nImmigration Director-general in agenna ah thusitna aneih khempeuh lakpan in mi 514 te kimansuak cihi. Tuate lakah pasal 490 kihel uh a, numei pen 24 ahi uhhi. Matsuak athuakte pen Bangladesh, Indonesia, Nepal, Myanmar, China, Thailand, India cihbang gamtuamtuam panin Malaysia gamsung ah phalna kician neilo in nasep aguksep uh hi a, Immigration Act 1959/63 thukhun tawh akiman cihi.\nPawlkhat tepen Malaysia gamsung ah Visit in hongpai in omsuak, Overstay cihleh “Section 15(1)(c) of the Immigration Act” thukhun tawh akituaklo honkhat akiman cihi.\nTuaban ah Travel Document akician aneilo, Work Permit kician aneilo zong honkhat kiman ci a, akiman khempeuh pen avek un Setia Tropika aom Home Ministry Complex ah kipuak cih kiza hi.\nMalaysia Immigration Department te’n “Rehiring Programme” cihkhat nei uh a, tuavai tawh kisai in illegal immigrants akigawm in mi 600,000 te’n Signed up hongbawl uhhi ci’n Mustafar in genkhia hi. Tuciangciang mi 150,000 tepen tua Rehiring Programme Process pen mansiangta cihi.\nTua Rehiring Programme pen 31 December 2017 ni ciangin ahun abeiding hi a, gamdangmi nasemte leh nasep aguan te (Foreign workers leh Employers) te’n amanlang in Register bawlmengmeng uhhi. Hih bawltheihhun Deadline pen kikhinto loding hi ci’n Mustafar in genbeh hi.\nTuaban ah E-card (Enforcement Card) akici abawlte zong maikum 15 February 2018 ciangin ahun abeiding hita a, tuatezong Rehiring Programme ah Register abawlkik uh kulding cihi.\nTuaban ah Malaysia gamsung aom nasepnei Boss (Employers) te’nzong Permit neilo illegal immigrants peuhmah nasep guankei uhhen. Tuabangin nasep aguan aomleh Immigration Act thukhuntawh kizui in liausum RM10,000 panin RM50,000 kikal ki liausak theihi. Tuabek thamlo in thongzong kumkhat ki kiasakthei a, liausum leh thongdaan zong anih in ki piathei hi ci’n Mustafar in Warning piaknazong neikhia hi.\nMore: Kuala Lumpur, Jalan Alor sungah Operasi lutin mi 440 kiman\nTuabek thamlo, thukhun zuilo Boss tepen aneihsa innlelo Assets khempeuh kumpi in laksakthei bekthamlo, Bank Account zong ki khakcip sakthei hi, tuapen “nti-Money Laundering Act” thukhunzui in akisemthei ahihi ci’n genbeh hi. Sawltak #zomidaily\nPrevious: Tedim khuapi khantohna le Chin State bup motor hawlte omna mun\nNext: Malaysia, Johor Baru – Seremban lampi tungah mawtaw kiphukha, mi 5 si\nNu Catharina Ning Khan Vung tawh a nunungpen hunzatna video


url: =Makai haih na suah nop leh nungzui hoih suak in\nEimi akici athei azang te khempeuh pen nungzui hiathiat ding sangin makai aut pian vive kihi mawk a, anung zui ding bang om lo liangin dah huai mahmah phial mawk hi. Nung zuihdan kisin nailo siam nailo pi-in makai hihna ding tentan leh thusinna lam ah kitai in Nungzuih dan kithei lo ahih manin makai ih sep hangin picing leh lungsim kician, picinglungsim kinei zolo in ka mu hi.\nTopa Jesuh nungzui te zong en le hang, Kum tampi sung zuih hong kisin uh a, Nung zui hong siam mahmah uh tak ciangin Makaihdan zong hong siam pah uh a, supna sangin gualzawhna tampi hong muzaw pah uh hi.\nEnglish te " If you want to be a good leader, be a good follower" na ci uh hi. Tua dan hi. ei pawl bel Nungzuih dan zong siam nai lo nang leh kei a kipan makai ding ut pah, hong kipia leh zong no hong sem un ci a, nial ngam lo, hong kipiak loh ding bang dah tuak zaw zen, ut thei mahmah ahih hangin Biakna vai ahi a, leitung thuvai ah ahi zongin, mi makaihna nuai ah apa akihel ngei lah hi nai lo, ma kai direct a ut mawk ih ciang a adah huai mahmah hi.\nIh picing khan toh theihna dingin Makai sangin Nungzui ih siam phot ding kisam mahmah hi. Zomite Pasian thu um vive hinapi hangin LST sung ah Kima kaihzia dan kua mahin zui mahmah lo me te,\nTua akipanin Makaih sangin, Nungzuih siam ding Nang leh kei a kipan kisim pha tek ni cih hong han tawn ing.


url: =ZAM Thupuak :: 14 September 2014 :: ZOMI DAILY\nposted on 13 September 2014 at 10:46 am Lomkholna: News, Newsletter, Refugee, ZAM, Zomi\nDr. Mercy Man Khan Niang pen a veilo leh a itlo kua om ding hiam? A phawklo leh a ngailo kua om ding hiam? A diakin ZAM palaaite aa ding panin na phadiak hi. Bang hang hiam cileh Malaysia gam sungah ZAM makaihna tawh minam phattuamna ding amah tawh ma pang khawm in Term 2 sung vilvel azu ahaam nuaiah na kisem khawm hi a, gam thumna hong lensan khit hangin ama khutma leh ama khema nisimin Zumpi sungah muh ding om den lai hi. Zomi numei teng deihsakna tawh a pattahna puankhuiset leh khi khilna khau a kipan khitang zong om lai-in, a sepna maban Zomi Women Organization (ZWO) zong tuni ciang dong kizomto lai hi. Numei khat ahihangin inn nasep bek tawh nitumlo ahihna kilang mahmah hi. Mite ngaihsut khak lohZolai kum 100 cin pawipi zong Malaysia ah nasia takin hong bawl khia a,Cope Centenary Jubilee (CCJ) pawipi zong ama geelna mah tawh Malaysia gamsung mahah hong lawhcing sak hi. Tua bek hilo, mipil khat ahihman in Zolai thupisak in Zonu Tongluan laihawm zong hong pan khia in tuni ciang azuak phat pen leh mite deih pen laibu picing khat hong suakto lai hi. Mi maimai ahih lohzia kitel mahmah hi. Minam aa dingin a sep abawl tampi om a, Zomi zumpi tungah gilkial dangtaakte neek ding dawn ding anlehtui lim nono a vaihawm banah Malaysia ah a om sungin a hun manpha mawk beisak hetlo in Zomi te maban ding hong vansak in, kongkhak kikhakte hong honsak khit banah lampi ih zuih ding hong sialsak hi. Tuate azuizo ding leh a zomtozo dingin Pasian in thupha hong pia tahen ci a tha ih kipiak ding leh ih ki hehnep siam tek ding a thupi hita hi.\nHi mah hi, ei a nungta lai Zomi te’n ih hih theih khat bek om hi. Ih makaite leh ih mipil masa tengin khat khit khat in hong nusiasia ta uh hi. “Mel kimuh kik ding haibang nangak ungh” cih niloh tawh kunkun a kahkah ding hilo a,\namaute nasepna maban ih zoptoh ding leh kithutuak takin kal ih suankhop ding bek hita hi. En zong hih theih kinei tek a, tua teng gawm khawmin thasial hetloin mapang khawm ding hi hang cih tawh Malaysia Zomi Kipawlna (ZAM) zumpi panin Pa kiang hong zuatsan ih it mahmah Dr. Mercy Man Khan Niang phawkna tawh mikim ki hehnemin tha ih kipia hi.\nZAM makaihna tawh September 13, nitak nai 3pm pan 5pm kikal ZAM Hall ah phawkna hun bawlna kinei hi.\nHealth Equity Initiative (HEI) te ZAM zumpi ah hong hawh\nSeptember 9, 2014 nitak nai 3pm pan 5pm sung Health Equity Initiative (HEI) panin Ann Nunis (Community Based Mental Health Co-ordinator),Vickneswaran (Asso-ciate Community Based Mental Health Coordinator) leh Sia Sian Pau te ZAM zumpi ah hong hawh thei uh hi.\nZAM leh HEI mailam ah abeisa kumte sang atangzaizaw a nasep khop theihna ding tampi kikum thei hi. HEI panin mipi te hamsatna teng hong dong uh hi. Kimat kihen vai ah, damlohna vai, nasepna vai leh hamsatna tuamtuam ki pulak khia thei hi. Kuala Lumpur khuapi sung veng tuamtuam a om Zomi te kiangah zong hawh dingin geelna kinei a, a hun zui-in hong ki zasak ding hi.\n2014 Kum Malaysia a om Zomi bupin tatsatlo thunget khopna ding\nZomi khempuh tungah Topa kiangpan hong pai damna, nopna, daihna leh mavan nate athakin hong tung tahen. Ei Zomi te in nung kumin minam bupin tatsatlo kha khat sung ih thungetna Topan hong dawngin UNHCR min sanna thak zong hong ompah cih ihmu a, tuabeklo in Topa ompihna tampi ihmu toto hi. Tua hi a, mimal mahmah in kilunglut mahmah ahihna ihmuh ciangin tha ih ngah mahmah hi. Tua hi a, anuai a ih hungeelna bangin tukum tatsatlo ih thunget na zom kikta ding ih hih manin ih omna ciat panin hanciamin kiniam khiatin Pasian maizong ni ci-in kong hanthawn uhhi. Tukal sung hong suaklo tengin no thunget nop hun leh naizah ding nong zaksak nangun zong Pawlpi makai sia/ upa te tungah ih kizasak pah hi.\nZomi te Kawlgam, Zogam pan gam dang hongtun Topa tung lungdam kohna!\nZomi te Muslim gamah suakta takin ih Pasian ih biak theihna ding biakinn tampi hong piak lungdam kohna!\nZomi te migam milei ah ih kivanna ding Zozumpi hong piak lungdam kohna!\nZomi te mi gam mi lei ah tu ciangciang hong cing hong kem Pasian tungah lungdam kohna!\nZomi te Minam makai leh kamphente hong piak lungdam kohna!\nNung kum Zomi bup thungetna Topa’n hong dawngin UN minsanna hong piakna!\nUN DPI/NGO ciang dongah Zomi te ciaptehna ngah bekthamlo in meeting nangawnah kihel theihna!\nMalaysia a om Zomi te cidam ngiatna ding!\nMalaysia a om Zomi te UNHCR ciaptehna min sanna thak hong om kik baihna ding!\nMalaysia a om Zomi damlote a ding!\nMalaysia a om Zomi thongkiate a ding!\nMalaysia a om Zomi UNHCR ciaptehna ngah khinsate aman langin gam thumna tun theihna ding!\nMalaysia gam sung a om UN minsanna ngahsa te zumvai buaina omlohna ding!\nMalaysia Zomi zumpi ZAM a minam a ding nasem palaite cidamna ding!\nMalaysia a om Zomi te innkuan sung, nupa kikal buaina om nawtlohna ding!\nMalaysia a om Zomi te minam vai buaina tuam-tuamin hong nawkkhak lohna ding!\nMalaysia a om Zomi te mi gilote tawh hong ki pelhsakna ding!\nMalaysia a om Zomi nasep neilo te nasep hoih neihna ding!\nMalaysia a om Zomi te taksa, kha cidamna ding!\nMalaysia inntek kumpi leh mipi kikal daihna a omna ding!\nMalaysia gam khangto semsem in gam dang nasem tampi a sapzawh semsem nang!\nMalaysia a om UNHCR kivai puakna tuamtuam nuai nasem uliante leh vaipuakna tuamtuam a kamlette ading!\nMalaysia a om Zomi makaih na pawlpi khempeuh ading!\nUNHCR zumpi sung thu vaihawm uliante leh sum leh pai tawh ma apang gamdang mihau, kipawlna tuamtuamte a ding!\nKawlgam ki ukna maan ih neih theihna ding leh khantohna ding!\nZogam cidamna ding leh khantohna ding!\nZogam khantohna ding leh vaihawm hausa, veng makai, sangsiate a ding!\nZogam khuapi tuamtuam sung a om zatopi leh sikhan (clinic) tuamtuam a sem siavuan, siamate a ding!\nZogam a ih nusiat ih Nu, ih Pa leh ih Sanggamte a ding!\nZomi te ih tun tuna gamah lungdamna thugente ih hih den nang!\nLeitungbup mun tuamtuam a om Zomi te ading!\nLeitungbup Zomi te sungah kha khanlawhna thak hong omna ding!\nNo. Pawlpi Ani Thunget Hun Naigawm\nChrist Mission Fellowship 15.09.2014 12:00am Sunday night to 44 hrs.\n16.09.2014 12:00am Tuesday night\n2. ZCF Kajang 17.09.2014 12:00am Tuesday night to 12:00pm Wed. 12 hrs.\n3. New Life Christian Assembly 17.09.2014 12:00pm-12:00am Wednesday night 12 hrs.\n4. Zion UPC 18.09.2014 12:00am-12:00pm Thursday 24 hrs.\n5. Zomi Adventist Church 19.09.2014 12:00am Thurs. night to 12:00am Friday 24 hrs.\n6. Agape Puchong 20.09.2014 12:00am Fri. night to 12:00am Sat. night 24 hrs.\n7. Zomi Ebenezer Malaysia 21.09.2014 12:00am Sat. night to12:00am Sun. night 24 hrs.\nZOMI LEAGUE September 7, 2014 Results pulakna\n10. 07.09.2014 07:30-09:00 LIANDO B EBC 2 1 ZCA\n11. 07.09.2014 07:30-09:00 THANGHO B ZCCM St. Mary 6 2 CMF\n12. 07.09.2014 09:10-10:40 LIANDO B ZCCM St. Joseph 0 4 ZAC\n13. 07.09.2014 09:10-10:40 THANGHO A MLPP 0 1 MMC\nZOMI LEAGUE 2014 maikal September 21 ni kilawmtatna kimawl ding pawlpite\n18. 21.09.2014 07:30-09:00 LIANDO B ZCCM St. Joseph CMF\n19. 21.09.2014 07:30-09:00 THANGHO A ZCCM St. Francis MMC\n20. 21.09.2014 09:10-10:40 LIANDO B ZCCM St. Mary ZCA\n21. 21.09.2014 09:10-10:40 THANGHO A Agape Puchong ZCF (Canaan)\nUS Embassy, Kuala Lumpur panin Visa 93 Case tawh kisai Interview Date hong piakik leuleu uhhi. Tuapen hongtungding01 October 2014hi a, tuni nikhatbup pen Visa 93 tawh kisai khempeuh Interview hongbawl ngekngek ding uhhi. Tua hi a, Visa 93 tawh sapding a ngak khempeuh in kong panpihding uh akisap leh ZAM zumah nong zaksak nading un Interview Date kong zasaksawn uhhi.\nKhai Lian Pau (Mualpi) 11 September ni-in UKM zatopi ah ki buaipih.\nCiang Hon (Singgial) 11 September ni-in Tzu Chi ah ki buaipih.\nCing Sian Lian (Keizang) 6 September ni-in Klang zato ah ki buaipih\nThang Sian Khual (Zozaang) 10 September ni-in ACTS zato ah ki buaipih.\nMuan Pu (Keizang) 12 September ni-in Sungaiway ah palik lai lakpih.\nPau Biak Siam (Suangzang) leh Pau Boih te (Kaptel) Jinjang lock-up ah ki buaipih.\nMung Sian Khai (Cikha) Dangwangi lock-up ah ki buaipih.\nLam Deih Cin Thang (Kansau) Jinjang lockup ah ki buaipih.\nKap Suan Cin (Buan) Dangwangi palik zum ah ki buaipih.\nNgin Khen Kap (Keizang) Dangwangi palik zum ah ki buaipih.\nDo Za Khual (Pyidawtha), Thang Suan Muang (Tuithang) leh Nang Khan Khawm (Pyidawtha) Danwangi palik zum ah ki buaipih.\nHung Lam Cing (Thangsan) Kajang thongah ki buaipih.\nCing Khat Lian (Zampi) Johor Bahru thongah ki buaipih.\nNang Za Mung (Selbung) Lengeng campah ki buaipih.\nIpoh, Langkap camp a om Zomi 16 teng UNHCR-OPI ah report kipiak sak.\nKi honkhia thei\nJohn Thangpi (Thalmual), Khup Sian Kham (Tedim), Suan Sian Thang (Tauleng), Kap Deih Mung (Ngalbual) te Dangwangi palik zum panin ki honkhia thei hi.\nSian Khan Khai 3. Nang Kap Mung\nThawng Khan Lian Khai 4. David Mung\nRSC leh DHS panin Contact ki ngahzolo pawlkhat om leuleu\nMY-No. UNHCR Ref.\nHih atung ateng lakah na kihel khak leh ZAM zumpi ah hong zasak pah in.\nZomi OWNTUNE ah sapna\nZCF Canaan Khangnote makaihna tawh a (3) veinaZOMI OWNTUNE ki demna 16 September, 2014 ni-in Chinese Assembly Hall ah nopci takin kibawl ding hi. Sun 12:00pm in kipan lian ding ahih manin Zomi a kua mahpeuh in tha nong piak ciatna dingun Zeisu min tawh kong zawn uh hi.\nBy ZCF Canaan Khangno\nMydin sunga phone zuakte neh ken\nZomi tampi in Mydin sunga phone zuakte khem tuak khin uh a, ih kidop kei leh tampi in tuak toto lai ding hi hang. Tua kiim ah navak ciangin phone zuakte’n hongsap uh a, khut hongvan ding uh hi. Napai lian a leh na numbat hong ngen ding uh a, na sum, na phone leh na vanneih a deih huai teng khempeuh hong laksak ding uh hi. Heh na sawm hangin phone sai nei teng leh a kiim a om teng nang lam hong pang kuamah omlo ding uh hi. Tua ahih manin Mydin kiim navak ciangin kidawm mahmah in. Tampi in khem tuak khin uh hi.\nZomi Idol a kihel ding min piasa khempeuh in September 20 ni ZAM zumah nai 12:30pm in kimuh khopna kinei ding hi. Min sazian pia khempeuh kihel kimloh phamawh hi.\nUNHCR-EST nasep zonsakna panin KLIA2 ansai a sem ding numei pau tawmtawm ciang a thei numei 10 kinawh deih mahmah hi. Man leh hen UN in tavuanla ding hi. Khasum RM1500/ ciang ngah thei.\nPaan Khup (Sakollam) in tukal Thupuak ading RM50 hongpia leuleu ahih manin ki lungdam mahmah hi.\nGamsung gampua leitung muntuamtuam pan ZAM nasepna te tha napiak nopleh lungdam takin hongkisang ding hi.\nSeptember 16 ni UNHCR & ZAM kikhaklo ding a RSC & DHS zumte kikhak ding hi.\nPrevious: Dr. Mercy Man Khan Niang tawh hun nunung Program\nNext: Zomi leh Khristian te ~ By Michael


url: =ZIUSA Thupulakna: Washongton DC ah Lungphona kibawl ding :: ZOMI DAILY\nZIUSA Thupulakna: Washongton DC ah Lungphona kibawl ding\nposted on 4 September 2015 at 7:25 am Lomkholna: Lamka, News, ZIUSA, Zomi\nSingtangmite Dinmun leh Thuneihna, Singtang Gam leh Leitang Vai\nZomi Innkuan USA kipawlna Board of Directors pawlin Sept. 2, 2015 ni in, India gam, Manipur gamkee (State) sung a Singtangmite thuneihna leh, gam leh leitang pen Manipur gamkee innpi (State Assembly) in thukhun bawlsim in asuhkhiat sawmna thu tawh kisai Thukin Thukikupna leh thukhensatna kibawl a, United States gam sung a om tuipi galkaai Zomi buppi tangin Zomi Innkuan USA kipawlna min tawh anuai a bangin thu kiphuang hi.\n1. India gam, Manipur gamkee sung a Singtangmite thuneihna leh, gam leh leitang ahu dingin taangpi taangta lungphona pen Zomi Innkuan USA kipawlna in lungsim takpi tawh kiptak in kithukimpih hi.\n2. Minam thuneihna leh, gam leh leitang a’ding in itna tawh a nuntakna apiakhia, Manipur kumpite gamhtatna khutlum hangin mual hong liapsan laizom sanggam, Zogam Salphate Zomi Innkuan USA kipawlna in a thupi pen zahtakna kipia hi. Zogam Salphate’n a nusiat a innkuanpihte a kipan, a laizom sanggam u leh nau khempeuh tawh akibang in Zomi Innkuan USA kipawlna kidah mahmah a, hibang a kisimmawhna hangin kikhasia in, na kisa mahmah hi.\n3. Manipur gamkee innpi in Singtangmite tawh kisai thute Singtangmite konlawhlo in akhunsim sawm uh thusunte (Bills) pen anuai a bangin kisang hi.\n(a) Protection of Manipur Peoples Bill, 2015:\nHih thukhun in Meitei minamte a’ding deidantuam hamphatna hi a, Singtangmite thuneihna abeina in kisang ahih manin kithukimlo hi.\n(b) Manipur Land Revenue & Land Reforms (Seventh Amendment) Bill, 2015:\nHih thukhun in Singtangmite pupa luahsa gam leh leitang hong kisuhkhiat theihna thukhun in kisang a, Zogam leitang khutpi khat cia zong kiphallo ahih manin kithukimlo hi.\n(c) Manipur Shops & Establishments (Second Amendment) Bill, 2015:\nHih thukhun in Singtangmite neih leh lamteng, sum leh paai teng hong kinuaisiah theihna ding thu in kisang a, kithukimlo hi.\n4. Manipur gamkee sung a Singtangmite, muntuam gamtuam a om laizom Zomi-te tawh akibang in, Zomi Innkuan USA kipawlna in hih Manipur gamkee innpi in athuminsa thusun teng, Manipur State Governor in Thukhun dingin akipsaklohna ding deihna lianpi tawh kingen hi. Governor tung ah ngetna laipi kiphah ding a, India Kumpi tung ahzong kiko ding hi.\n5. Manipur gamkee innpi Hill Areas Committee sung a panmunlen Singtangmite Tangmite (MLAs) in Singtangmi taangpi taangta lunggulhna, lungphona leh deihnate zahtak thusimna tawh limtak in mangin, Singtangmite thuneihna leh Zogam leitang pen limtak akepcingna dingun Zomi Innkuan USA kipawlna in kingen hi.\n6. Manipur State Governor leh India Kumpi tung ah Zomi Innkuan USA kipawlna pan a ngetna thu leh la khempeuh United Nations zumpite, United States kumpi leh leitung kumpi liante tung ah kitheisak ding a, akilawm akituak bangin ahong vaanpihna dingun kithuum ding hi.\n7. Manipur gamkee kumpi (State Government) in Singtangmite thuneihna, gam leh leitang huding a lungpho mipi a bawlsiatnate, a khutlum uh tawh a gammite uh a thahnate leh a gamhtatnate uh thakhat thu in a khawlpahna ding, abeisa a gamtatsiatnate hangin taangpi taangta tung hilhcianna tawh a thuumna ding, Singtangmite thuneihna, gam leh leitang asuhsawmna thu uh adawhkikna ding ahi zongin, Manipur gamkee ukpi (State Governor) in gamkee innpi (State Assembly) thusun (Bills) teng anawlhkikna ding, gamkee innpi sung a Hill Areas Committee in Singtangmite thuneihna, gam leh leitang a kepbitna dingun Singtangmite leh US gam sung a om Zomi buppi tang’in Zomi Innkuan USA kipawlna in Lungphona leh Ngetna anuai a geelna bangin kibawl ding hi.\nManipur gamkee a Singtangmite Thuneihna, Gam leh Leitang tawh kisai:\nTuipi galkai Zomi-te Gam leh Leitang Vai Lungphona\nA Ni : September 8, 2015 (Tuesday)\nA Hun : Zingsang Nai 9:00AM~11:00AM\nA Mun : Embassy of India, Washington DC\n(Khuasung Palikte phalna zui in White House mai lam ahzong kipulak ding hi)\n8. Tuipi galkai Zomi-te Gam leh Leitang Thu Lungphona akah dingin US gam sung a om Zomi khempeuh kizawn hi. Singtangmi nam tuamtuamte zong kizawn hi. Hih Lungphona tawh kituak in leitung gam tuamtuam ahzong Lungphona bawlciat dingin kizawn hi.\n9. Zomi Innkuan USA kipawlna pan Lungphona vaihawmna ah innteek hihna tawh zin leh leng hong dosak ding leh, Lungphona ah Pawlmi khempeuh ahong kuan dingin Zomi Innkuan DC tung ah zahtakna leh itna tawh kizawn hi.\nZogam leh Zomi Itna tawh;\nDo Khan Khup, Dr.\nGo Sawm Khup, PE.\nPrevious: Sautui Vangkhua ah Christian a tundan Thu pawlkhat\nNext: Kawlgam in Democracy Gam Hoih Khat Asuah Theih Nading Bang Kisam?\nUS gamsung aom LA Airport in Hand Luggage sungah thau aomlam mukhia zolo


url: =PU LUN ZA PAU (CHIEF ENGINEER) TAWH HOLIMNA - Laibu Saal\nHome > Thuluui/Articles > PU LUN ZA PAU (CHIEF ENGINEER) TAWH HOLIMNA\nNuntakna ah "Ambition" i neih di thupi sa mahmah ing. Khantohna di kal masa hih hi dingin zong um ing. Tua Ambition na neihkei leh, na nuntakna a khantoh loh ding pen 80% bang hiding hi. Khat veivei nuamsa lel or nopsak bang peuh aa om thong lel cihdan hi thei hi. Tuapen "Comfort Zone" kici aa tuapan kalsuan khiat ding thupi mahmah hi. Ka innkuan, Khua, minam, pawl khantohna ding ken sem / pia nuam ing cih ngaihsutna tawh kalsuan in nasem ni.\nPimpih Khua Page\nDr. Hau Za Cin Suante Draft - Zomi eLibrary Mimal Taangthu Thuluui/Articles\nItem Reviewed: PU LUN ZA PAU (CHIEF ENGINEER) TAWH HOLIMNA Description: Rating: 5 Reviewed By: Cinpu Zomi


url: =Dek lam tuk tum zong gal suak ~ Tual Khan Suan :: ZOMI DAILY\nposted on 10 December 2016 at 11:16 am UTC+9:30 Lomkholna: Article, Politics, Tualkhansuan\nA zatna: : I it mahmah leh i muan mahmah mite’n i siatna ding hong bawl thei a hih man in kidop ding zia thu genna in kizang hi.\nI nuntakna sungah i sung thu khempeuh a tel pen ei mah ki hi a, tua zom ah ei tawh kinai pen mite a hihi. Nisim a i om khoppih, i lup khoppih mite’n i lungsim puakzia, i hoihna leh i hoih lohna khempeuh midang te sangin hong tel zaw uh hi. I tha hatna a hi a, i tha nemna a hizongin ei hong tel mite in hong zo thei bek hi.Laisiangtho sungah a thahat Samson a kici tangval pa pen a gal Palestian mi thahat te sangin a mah tawh kinai pen, a thanemna leh a thahatna thei nungak khat in baihtak in zo hi.\nMihingte in khat veivei i hoihna kiphat sak pih in muan leh suan, tha hatna in i zang kha thei hi. Mel hoih te in a mel hoihna, sum leh pai hau te in a hauhna, leh thatang hatte in tha tang muangin gualzawhna i zong kha thei hi. A hih hangin tua bang i kiphat sak pih nate pen i tha nemna pen hi thei hi. “ Sik pen sik bek mah in zo hi” a kicih bangin mel hoihna pen mel hoihna mah in zo a, hauhsakna pen hauhsakna mah in zo hi. Hauhsakna kiphat sak pih mite hauhsakna mah vanzat in ki susia thei bek hi.\nGamsung ah sa nam kii (horn) nei sung pan sazuk pa i kii pen a kilawm pen leh a hoih pen a hihi. A pumpi a gol pen ganhing nam a hih loh hangin a kii hoih manin min ngah hi. A mah ( sa zuk pa) in zong hoih sa in gamsung ah tui a nek ciangin a mah leh a mah ki en in kiphat sakna in nei hi kici hi. Ahizong in tui a nek lai takin a kiang pan a mah a that ding humpi/ sahang hong pai a, gam sungah a tai ciangin a kii hangin khau gui ah awk hi. Humpi/sahang in hamsatna om lo in man in ne zo hi kici hi. A kiphat sak pih, a hoihna in a mah sihna suak hi. Tua bangin Absalom a kici tangval pa zong a gal te’n a delh lai tak in a ma kiphatsak pih a sam (hair) hangin sing hiang dawn ah kikhai a, a gal te’n nuamtak in that zo hi. I kiphat sak pih hoihna, hauhna leh pilna te in i nuntakna ah sihna hong pia thei hi.\nNidang lai hun in i pu leh pa te in a sam uh metlo in a sau teh a dek lam ah tum uhhi. Lusei ( tu hun a Mizo) te in a sam uh a lu zang ah tum uh a, Zomi te in a dek lam ah cih bangin sam tum zia na nei uh hi. Tu hun a film stars te bangin sam bawl zia tuamtuam cih bang omlo a, pianpih sam ( lamm sam ci phial ni) pen a kihawi suak a hihi. Sam hoih nei, sam sau nei te in kiphat sak pih uh hi. Hausa Phungkhothang ( a min a man kei leh a thei te’n a man hong gen un) pen Meitei Leeng ( Hausa) pa’n man in thong ( jail) ah koih in a thah ding ciangin a sam tum at tan in a zi kiang ah khak hi. Tua bangin pasal sam hoih te’n a sam sauna, hoihna te na kiphat sak pih mahmah uh hi. Tua hun lai in Zomi te pen sa leh gal beng/vai in kuan thei zel uh a, a gal lelh uh teh, gal te’n a sam uh tawh khai in that uh hi.\nMihing te nuntakna sungah i kiphatsak pih i hoihna leh i nuntak zia hong tel pen te pen ei a ding a lau huai dinmun hong puak te hi thei hi. I gal te sangin i kinai pih i lawm te pen a lau huai pen hi thei zaw hi. I tha hatna leh thanemna pen a gamla a om i galte in hong tel sangin i kiang a om i lawmte in hong tel zaw pekpek hi. Tua ahih manin hih thu a tel mahmah i pu leh pa te in a gamla a om i galte sangin i muan leh suan pen i lawm te in ei hong siasak thei zaw a hih man in i gamtatna ah kidop ding zia thu a gen uh ciangin “ dek lam tuk tum zong gal suak thei” hi ci’n thu na kihilh uh hi.\nJune 29, 2007 (Friday)\nPrevious: Malaysia OUG Plaza ah damiah lut, RM1 Million manneiding gukhia ~ ZD\nNext: ZAM Thupuak :: 11 December 2016


url: =Thuthak tomkim ~ The Tedim Post (21 Sep) :: ZOMI DAILY\nposted on 21 September 2020 at 9:50 pm Lomkholna: Myanmar, News, TedimPost, Zomi\nNews In Brief: Thuthak tomkim ~ The Tedim Post (21 Sep)\nChin State, Paletwa Township ah AA mualmi thautawi te van puaksak ding a aki ummawh mi 41 te Myanmar Army in thu bawlin thusitna nei uh hi, cih thu kiza hi.\nCOVID-19 natna hangin 2020 kiteelpi pen kikhinlo ding hi, ci-in UEC thunei U Myint Naing in gen hi. 2020 kiteelpi adingin ah sep ding tuamtuam pawlkhat te zong zo khinta hi ung ci in zong gen behna nei lai hi.\nYangon Region bup Stay at Home thukhun zuih ding leh azuilo peuh mah thukhun tawh thu kibawl ding hi, ci-in Myanmar Covid-19 Central Committee in thusuah bawl hi. Natna ngah vekpi gawm 5541 lakah Yangon Region pan 3493 kihel uh hi.\nMyanmar gam sungah COVID-19 natna hong nasia kik a nikhat sungin natna ngah mimal 500 val a omna tungtawn in Kumpi lam thunei ten kidal kikep na zia pawlkhat laihkul ding hi, ci-in Kumpi lam thunei Dr. Zaw Wai Soe in gen hi.\n2020 kiteelpi hun sungah Quarantine lutte in zong mee a piak theih nading geelna ki neih sak hi, ci-in kiteelna lam tawh kisai Kumpi thunei U Myint Naing in genna nei hi.\nNay Pyi Taw ah Election Commission President U Than Htwe inn September 19, 2020 nitak lam nai 10:00 PM hun pawlin khutlawt bomb tawh kideng hi, cih thu kiza hi.\nCambodia, Boeung Thmouy khua ah september 18 ni nitak nai 6:15PM hunin kek khakna hangin mi 6 in sihlawh in mi 4 in liamna tuak uh hi.\nThailand gamah kha 2 val bang asawt khin lungphona a nini in nasia tektek a, Hih lungphonate ah Thai gam a khang kiluah suk Kumpi/ukpi thuneihna puah phat ding leh tulaitak Prime Minister pa akhawl nading cihte kihel ci hi.\nFrance gamah Financial Minister pa in COVID-19 natna ngah cih thu ama twitter tung pan genkhia hi.\nUSA gamah Wechat application pen September 21 aki pan kizang thei nawnlo ding a, Tiktok Application pen November 12, 2020 ni dong kizang theilai ding ci hi.\nSeptember 20, 2020 ni Leitung bupah Covid-19 natna ngah Tein 300 val(30,859,069), asi Tein 9 val (958,314) leh adam kik Tein 200 val (21,099,095) phata hi.\nApple Company in 2020 Kumbei lamah 5G network akizang iphone mal million 80 kiim bawl khia ta ding hi, ci-in Nikkei Asian Review in gen hi. Source : 7day news, , Eleven Media, The Myanmar Times, The Combodia Daily. Thukai khawm: Lia Lu Lun, Lia Shang Shang.\nPrevious: ZIUSA Genvai lutnuamte theihsakna October 2020\nNext: Kei Maa Moral Politics (II) ~ Nicholas Pau


url: =Tulaai Leitung Thuthang tuamtuam te Updates (Sep 11) :: ZOMI DAILY\nposted on 12 September 2017 at 7:10 am Lomkholna: Khawmpau, News, World\nAlauhuai mahmah Hurricane Irma\nLeitungbup phial in alaumahmah Hurricane Irma kici huihpi leh guahpi in Caribbean tuigulh dungto nasiatak in ongnawkto a Caribbean dung ah mi-39 si in Cuba ah mi-10 si hi. US gam Florida state taw lam zong nasiatak in nawka, Zomi te ithungetna Pasian in ongdawng ahihman in Zomi te tamteennamun lam tamnawk lualo ban ah Aliam abai huaisia kizalo hi.\nAhizong in kaamsiatna tawh Jacksonville Khuapi a teeng Pa Lam Cin te Inn Singkung in denpeeksak in a Inn phel langkhat zan a mi bangmah cilo hi. Hih Huihpi hang in Florida State bup ah 6.5% in mei ngahlo a,Maiami Khuapi sung ah 72% in mei ngahlo uhhi. US TODAYS NEWS\nNorth Korea in Gawtna thuakbehding\nNorth Korea in UN thukhunte palsat in Nuclear asinzelna hang in Asum le paai ngahna kongvang uh hucipsakding cih hoihsa maw hoihsalo UN Security Council in September 11,2017 nikaailam ah Vote khiatading uhhi. China leh India in apumgupzeel keileh tutung a gawtna peen khauhmahmahding in ageel uh ahihi. US in UN ah phultoto in North Korea gawtna khat ongnaaknaak leh US te thaman cihtaaksimsim kalottoding uhhi ci in September 11,2017 ni in Statement bawl uhhi. BBC NEWS\nSomalia galkaap 20 si\nSomalia gam Beled Hawo Khuapi Momday September 11,2017 ni in al-shabab Migilo te in nabuluh uha, Khuapi cing Somalia paltan tetawh nasiatak in akikaap khit uhciang Somlia Paltan mi 20 kiim in nuntaakna beilawh uhhi ci in Somallia kumpi thuneite in genkhia uhhi.BBC NEWS\nPi Suut Cing In Zomi te Mainul in ongzangpak\nOngtungding September 12 a kipanding UN Assembly Khawmpi ah Kawlgam te in Rakhaing buaina ah Rpohingya minam abeinading alom alom a thahlupna nei hi ci in UN leh Leitung Muslim gam te in ummawh in UN Assembly ah Daw Aung San Suu Kyi nasiatak in dongding kaapding ci in Keeksa in aomlaai tak in un Pi Suut CIng in Kawlngian zangziau in Kei kapai mankei ding keitaang in Vice President-2 Henry Vanthio kapaisakding ci kivat hi.Tun UN ah Rohingya kick vaai Pu Van Thio let Pu Hau Do Suan in ngapngap a dawngding hita hi. VOA BURMESE NEWS\nUS gam Texas State Plano khua sung inn khat ah Tukpeengsui en a tukhawm a gualnuammahmah mi-9 te September 10,2017 zankim pawl in Pasal khat thau honkhattawh luut a bankaap ahihman in mi-9 lakpan 8 sipah in khat zato kipuak hi. Mikappa peen tua mi-9 te lak ah Azilui zong kihel a Azilui inn zonghipah ci in palik ten gen uhhh.FOX NEWS Lungdam, Thang Khawm Pau\nPrevious: US Texas State sung aom innsung khatah thau kikapna piang, mi 8 si, 2 liam\nNext: ZYA News: Kawlpi Tazin & Tat Oo vengsung ah migilo tam & thutuamtuam


url: =ZOGAM.COM - Pu Sinthang Tonsing\nPu Sinthang Tonsing\nJ.M. Ngul Khan Pau | Wednesday, 13 June 2012 04:47 | Rev. Dr. J.M. Ngul Khan Pau | Hits: 1043\tKaihlam nuai ah November 15, 1932 ni in piang hi. A pianna nu leh pa in sihsan baihlua ahih manin a nu leh pa' mel "thei milmial ing," ci hi. Amau unau naupang mahmah lai tagah in hong khangkhia uh hi. A pa min Zellang hi a, a nu min Nemzaeng hi. Tua lai-in amau tenna innmun hoih lo hiding hiam, a mangmat simin a innuai uhah tuiluang mu den hi. A nu leh pate kum khat khawng bek kihalin a sih manun tagah genthei mahmah in hong khangkhia hi. Unau guk lakah li dam lai, sanggam numei khat leh pasal khat in hih leitung nusia zo uh hi.\nKHRISTIAN SUAHNA: A nu leh pate Khristian suaksa ahih manin a neutung a kipanin Topa lam lunggulhna nei uh hi. Tangval ding kipat laitak nattun natna (malaria) thuak in gim mahmah a, sih ding bek ngakin lungkham in a om lai-in nek ding zatui cih bang omlo ahih manin Singkawna gah leh namtul singzung tui dawnin na kikem hi. Nattun natna (khuasik) hangin gimlua ahih manin a kha van lamah va pai-in Jerusalem khuapi va mu hi. Tua khuapi pen na taang pempam a, puanngo silh khat in, "Leitungah nasep ding tam lua lai hong pia thei nai kei niteh, na ciahkik in," na ci hi. Tua panin Pasian in damna hong pia ding cih upna nei hi. Tua zawh sawt loin dam takpi a, a damkiksak Pasian muanhuai ahihna phawk hi. Tua-a kipan zu dawn leh vangtung gam tunglo ding kisakna lianpi nei hi.\nPILNA ZONNA: Sangkah dingin Takvom khua panin Mission Compound (Lamka) ah na kuan hi. Sum leh pai masuan ding neilo ahih manin heiga, tuga leh lawi lokaihna ding singka (laangkawn) cih bang zuakin NEIGM mission piak tawh lai na sim hi. Laitan VII ciang tua bangin haksapi tawh na zo hi. Tua panin Churachandpur Secondary School ah Class IX na sim a, tua kum laivuan ma in sum haksatna leh America gam tung ding "Navy" galkap Tedim khua ah kila cih za ahih manin na pai vingveng hi. Lamka panin Tedim lam a lawmte thum tawh na zuan uh hi. Tedim a tun ciangun galkap kilakna pen Kalemyo ahih manin Kawlpi dong na paisuk a, a kilah leh na lapah uh hi. Amau zak bang na hi loin America pai ding galkap hi loin China gam a Chiang Kai-shek pawlte do ding na hi hi. Shan state ah training a lak zawh ciangun amah galkap sungah ganhing kem dingin kha guk sung veterinary training na sinsak uh hi. Tua training zawh ciangin kum khat sung galdo in na kuan a, galphual ah a om sungin galveng hi. Tua bangin sem leh kum guk zawh ciangin veterinary doctor hi ding ci uh hi. Lungkim zo loin tua panin tawp a, zatui nasep lam sepnopna na nei hi. Kum khat kum nih zatui zuak a khua tuamtuam ah a vazuak leh tuahpha mahmah hi. Tua panin compounder sin ding lunggulh a, maban sin dingin nakpi in hanciam hi.\nNEK LEH TAK ZONNA: Topa in cidamna pia ahih manin septheih ding om bangbang hahkat takin semin hanciam hi. Compounder (zatang tuamtuam hel khawm a cina kep sinna) a lunggulh mahmah, a thungetna Topa in dawngin tua sintheihna dingin kumpi panin scholarship ngah a, tua tawh Imphal ah kum khat sung va sin hi. Tua sin theihna dingin certificate kisam a hih manin Class IX simna certificate Siapi Thianlam Vaiphei kiangah a va nget leh na pia pah hi. Compounder a sin zawh ciangin Kohima, Nagaland ah nasep va zong a, sepna ngah ahih manin Tuensang lamah pai hi. Tua munah siamah a sem Merenla Jamir tawh kimu in kiteng uh hi.\nManipur gamah zatui zuakna mah lunggulh ahih manin Nagaland lam nusia in hong kik uh a, zatui koi lai ah zuak leng hoih ding hiam cih ngaihsun in Singngat khua va pha hi. Tua Singngat khua ah sun hunin hotel khawngah laithai (cards) kimawlin sum kitah a muh ciangin ama sepna dingin hoih sa lo hi. Tua panin Bishenpur ah a behpa Jamkhanthang in sam a, tua laiah zatui sai hong ding a cih laitak Pa Thang in mundangah ah nasep kisuan kul ahih manin leh Meitei khua ah amah bek om ding a ngaihsut ciangin hoihsa theilo ahih manin khawlkik hi. Sugnu khua, Meitei te tenna khua mah ah ten ding khensat a, tua munah kumpi nasem Pa Vungkhawthang Tombing, Lianchinkhup Guite cih bang na om ahih manin amah zong tua laiah sumbuk khat hongin sumzon hong kipan hi. Tua lai-in a mangngilh theihloh khat pen a manglamin ama'n torchlight tawh Sugnu khua kim teng khempeuh tangsak hi cih mang mat hi. Tua mang panin Topa in hih munah kiphual dingin hong deih hi ding ci-in kipsak hi.\nSanginn khawngah pai in sangnaupangte kumpi phalna tawh vaccination va bawl koikoi a, Topa in midangte' damna dingin hong zang thei hi cih mu hi. Sum leh pai muhna bek dingin ngaihsun loin midangte huhna leh Topa min tawh sepna in ngaihsun ahih manin nasep nuam sa hi.\nTATE ADING LAIPILNA: Ama'n a lungulh zahin pilna laisin sim zolo, sim khalo kisa ahih manin a tate numei pasal sanginn hoih mahmah bekah kahsak ding "upna thuciam" in na nei hi. A tate laipilna ding ahih peuh leh bangmah hanciampih ngam loh ding neilo hi. "Sum leh pai hong pia leng, meikang leh gutate'n gu thei a, ahi zongin laipilna hong pia leng na damsung uh na khom ding uh hi," ci-in a tate' adingin ahih theih bangbangin saipih hi. 1985 pawlin a tanu lian pen Lucy Engjadim MRE kah dingin Tennessee Temple (USA) ah ama sum tawh na vak sawm hi. Guwahati a Reserve Bank of India khawngah India sum koih in Dimnu in US a tun ciangin na la ding cih bangin thu na vanpih hi. Tua zah in hanciampih ahih manin a tate tuni in amau mabunna ciatah lawhcing mahmah uh hi. Ama lunggulh mah bangin a tate in laipilna hih a nuai a bangin tuni in na nei uh hi.\n1. Nu Lucy Engjadim, BRE, MA, Executive Director, Elim Resource Center, Guwahati\n2. Pa Samuel Langkhanmung, MBBS, FCAMS, Addl. Medical Supt at DY Patil Hospital, Mumbai\n3. Lia Martha Vungkhanching, Ph.D., Associate Professor, California State University, USA\n4. Lia Elizabeth Haungaihman, MA, School Counselor, Hong Kong\n5. Lia Jenny Chingkhannem, Ph.D. Scholar, University of London, UK\n6. Lia Kareen Ninglianching, Ph.D. Scholar, Hong Kong University\n7. Nu Esther Thianbiak, BA, Founder & Principal Montessori "Joy of Learning" School, Bangalore\nLAWHCINNA THUGUK: Tagah a hong khangkhia, Topa in sum leh pai tawh thupha a piak ka mit tawh ka muh manin ama lawhcinna thuguk bang hiam cih ka dong hi. Ama'n hih a nuai a bangin hong dawng hi:\n1. Pasian phawk ding thupi kasa masa penpen hi. Sum leh pai muh bek hi loin, tua sumte bang ci zang na hiam cih ki-et ding thupi hi. Tua loin hauhna pen tomcik sungin maimang thei hi. Sum leh pai ih neih hangin Pasian mangngilhna in zat ding hi loin amah phawkna leh hong piapa' ahih manin zahtak ding hi.\n2. Sawm-a-khat hoih takin pia ding. Sugnu a sumbuk panin a kingah bangbang sawm a khat (1/10) hoih takin piak ding hanciam a, tua bangin piato ziahziah hi. Tuni dong tua bangin a hanciamna lenkip ahih manin Topa in thupha hong pia hi, ci hi. Moreh ah sumbukpi na nei in, leitung unau melmak hangin tua lam tawpsan hi. Kum 2002 panin missionary khat vak ding na kipanin tuni dong mah vak thei hi.\n3. Numei leh pasal vaiah thumaanna pen Pasian thupha sanna hi. Zatui a zuak lai-in sun leh zan mawtaw tawh zin koikoi hi. Ama mawtaw hawlpa (driver) bangin sum leh pai hauh manin numei tungah a gamtang dingin na muangmawh hi, tua banga a gamtat lam a muh loh ciangin lamdang sa mahmah hi. Sum leh pai neih manin mi tanu suksiatsak ding hilo hi cih pen ama thupi hi. Tua hangin a mawtaw hawlpa in zong kibawl hoihna in zang hi.\n4. Diktatna, thumaanna pen lawhcinna bulpi hi. Thumaanna pen sum leh pai zonna ah baih zenzen lo hi. Ahi zongin tup leh ngim in nei tawntung hi. Mi diktatte Pasian in domsang teitei hi. Sum leh pai ama khangah a neihpah loh hangin thupha namtuamtuamah sang teitei hi.\n5. Hauhna leh pilna ding lamdawt (short-cut) zong ken. Tomcik sunga hauh ding i sawmna hangin sum leh pai zonna ah zuak loh ding pi kizuak thei hi. Ahi zongin hun saupi ngaihsun theite adingin hauhna zong ngak kul hi. Tomcik sungin hauhna hong tun ciangin hauhdan kisiam nailo ahih manin kizangkhial thei hi. Hauhna kibung, lawhsam i cihte a tamzaw lamdawt zuih man hi nuam mahmah hi.\n6. U leh naute kepna hanciam ding. Topa in unau khat sungah i vekpi-in hong domto khin lo hi. Sum leh pai lama cihtheihna neite'n zong u leh naute huh theih bangbangin huh ding hi. Tagah a khangkhia ka hih manun Topa in koh unau kem dingin thupha hong pia hi ding hi, cih ka ngaihsutna hi. U leh naute ka khual manin Aizawl khuapi ah teng den loin Lamka lamah ka kileh kik hi.\n7. Ama hehpihna vaang hang hi. A taktak in ci leng, Pasian hehpihna leh vangpiakna loin bang mah tan kitung theilo hi. Tua bek hiloin, ka zi Merenla zong zuau gen thei lo, thutang mahmah khat hi. Topa in thudik thumaan in a gamta leh a kemcingte thupha pia hi cih kei muh dan hi.\nLA DEIHTUAM A NEIH: "Aw Hehpihna Khawvel Vakna" (Pathian Ngaihla 375, Dawng nih hong kisuaksak lo hi)\nKalvari tang sing khros tungah\nKa Toupa'n a hon bawl\nKa ngaihtuah chiang' lamdang lua sa'ng\nSihna mulkimhuai kei di'n thuak\nA sisan hong luang khia (2)\nI ngaklah ni hong tung pah ding\nI Toupa'n hon pikhawm nading\nTopa mel muta ning\nKhensa vualngaih u leh nau mu'n\nTangtawn khuapi tualah leng ning\nLawp veng lailung zuang veng (2)\nKhawvel tawp chiang thangvan tualah\nA tatsa teng kikhawm ding hi\nNunnuam sawlbang hei ding\nTua ah lungkham, buai, kahnate\nSih kikhen luankhi nul omlou\nNuam in kum veita ni (2)\nTHUKHUPNA: Ka sunghpa' Pu Sinthang Tonsing tangthu a kicing ahih loh hangin tutung PATE NI i zat tawh kituakin i phattuampihna a om khak leh cihna in kong gelh hi. A tanu Dimnu tawh ka kiten zawh uh kum 26 sungin amah tawh kithuzakna, holimna leh mailam kalsuan dingzia kikupna tamveipi ka nei thei uh hi. Leitung thu leh Pasian thu ama muhzia leh khantohna ding nasepna a lunglut dan ka theihpih hi. Tuni dongin ama sep theih omte thanuamtakin sem hi. Guwahati hong hawh ciangin zan khua bus tawh hong pai hun bang om a, tua bang ciang zong gim leh tawl gen loin sunhun khempeuh a sep ding na sem hi. Kum 1997 a Lamka buaina hangin Moreh ah a zatui zuakna innpi leh a sunga zatui khempeuh taisan hi. Tua bangin supna a neih hangin lungkiatna in zangloin a sep theih khempeuh khat bek siitloin tuni dong sem hi.\n"Tulai tuailai hi leng America gamah pilna sinin, nasem in ka kilawh ding," ci hi. Amah, tangval ding a kithawi laitakin zong America gam tun na sawm zo hi. Laisiamna pakta mahmah ahih manin a tate laipil ding deihna hangin sanginn hoih kicihna peuhpeuh ah na puak pahpah hi. Innkuan kikhopna a kineih ciangin phatna la a lunglen hong sa thei zel hi. Khatvei hong zin lai-in nitak innkuan kikhopna ka neihna uhah, a la deih dang khat: "Aw itna lamdang, aw tatna manpha, Ka khelh sawpsiang ding, a man piak thupi, Hiai thu hoih gen un hotdamna man bei, Mi khial kei ading, itna lamdang hi" cih khitui taak ngelhngelh in hong sa hi. Amah zong mikhial maisak ahih manin hoih lohna tampi nei kha ding hi. Ahi zongin ama tangthu panin Zomi papite'n thathak i lak ding deihna tawh hong kisuaksak hi. Topa in note thupha hong pia hen.\n* * * * * * YOU NEED TO LOGIN TO COMMENT | COMMENT NA PIAK NOP LEH NA LOGIN NGAI DING\n18th September, 2011 Ni a Ka Thiltuah Hobby Migensiat\tKawng a nikten kisiattang thei changchan…\tAmah zaw Pastor'zi a hi ta! III\tHon Khongaih Un\tAng a Tangta Ngei How to take on Social Sciences (and othe…\tOne Step At A Time\t"Pa, Nang sum nei maw...?"\tGospel Missionary Journey 2012\tKana thiltuah khak tei VI\tNgeinaseh\tDAVID:Belam Ching Kumpi #1\tAw Nang Zogam.Com T-Shirt!!\tPu Rosangliana (Zorock) tawh houlimna\tKana thil tuah khaktei\tChikchia Zogam hong paal ding?\tScholarship\tPipute biakna leh sakhua - IV\tPrev\nWind: 1.1 km/h - 45° NE\nRecorded @ 03:00 on 22 May 2013


url: =Ngeina leh Christian Upna (3) ~ Rev. Fr. Damian Dal :: ZOMI DAILY\nposted on 7 June 2015 at 10:09 am Lomkholna: Article, Biakna, DamianDal\nBanghangin Christian upna leh i ngeina te tonkhawm thei lo in, banghangin Christian upna leh ngeina in ki keelkithei hiam cihthu in athupi mahmahkhat ahihi. Hihthu tawh kisai in FritzLeo Lentzon-Deis, S.J. ii alaigelhna ahi “The Bible in Different Cultures,” sungpan tawmkha ih en dinghi. Fritzeleo muhna ah, Christian upna leh ngeina banghangin kitukalh tawh kibangin, banghangin Christian upna in Europe gampua lam ahi gamdang tuamtuam leh minam tuamtuam te ii ngeina te tawh kilemthei pahpah lo hiam cih thu thuthum in nakhen hi.\n1. Banghanghiam cihleh mikang mi gupna khaicivawh te (european missionaries) in mihingte nuntakna bulpi te leh Christian thubulpi ahi “nangmah na ki-it mahbangin navengte na it in,” cih thu nazui lo uhhi ci hi. Tua ban-ah mihingte nuntakkhuasak zia te nazahtak saklo in, amau te tuntun na ah, mikang ngeina (european cultures) te naguan in, amau te tuntunna minam te ii ngeina te nanawlkhin sak uhhi.\nHih thu hangin, Christian upna leh Christian ngeina pen tuni dongciangin, gamtuamtuam te in Europeanization (or colonialism) gamkekna gu in na mulai uhhi. Adiakdiak in Buddha gam leh Mulsim gamlian te ah Christian upna pen European ngeina namkhat (european culture) in kimu in, mikang minam te ii ngeina in naki ciamteh lai hi. Hihthu hangin, Christian te pen mikangte nasemte, mikangte thumang te, mikangte tung tokai te ci in, kimu hi. Hihthu ei Kawlgam ading aman mahmah thu khat ahihi.\n2. Anihna ah, minamkhat akici peuhmah in amau minam ngeina leh amau minam te ii upna pen khauhual bangin khat in nahualkhawm in, ngeina leh upna pen natonkhawmsak tawntung uhhi. Hihthu in athupi mahmah khat hi in, bangbang i um a, bangbang ngeina inei ahi zongin, ngeina leh upna natonkhawm, na kithuahden hi. Tuamahbangin, mikangmi Christian gupkhiatna thupuak nasep asem te in, mikang ngeina leh Christian upna pumkhat nasuaksak uhhi. Tua hina pi in, Christian upna ahi gupkhiatna thu pen minamdang te ii ngeina tawh ahualkhop dinguh, agawmkhop dinguh, atonkhawmsak dinguh pen ahithei lo thu zahdongin nangaihsun khial uhhi.\n3. Athumna ah minam khatciat in mau te nuntakpih nek le dawn atuam in neikimciat uhhi. Tua in amau te minampi ahih na leh amau te taangthu kisutna ahihi. Tua hina pi mikang gupkhiatna thupuak te in, amau te nek le dawn te bek asiangtho in ngaihsun in, minamdangte nek le dawnte Laisiangtho tawh kituaklo ci in, anin in, dawi van in nahilh uhhi. Hihthu hangin, Sengam (China) ah gupkhiatna thu agenzah un gualzawhna ngahlo hi, ci in tudongin kiciamteh hi. Banghanghiam cihleh Sen minam te (Chinese) i cihpen BC kum tultampi pan akhangto khinsa uh ahihman un, amau te nek le dawn te, amau te ngeina te siangtholo hi cih thu zanuam kilkello uhhi.\nLamkhatpan in genleng Laisiangtho thu te pen mikang gupkhiatnapuak nasem te in, amau minam ngeina adingbek in nangaihsun kha uhhi. Hihthu in ei Zogam Zomi te ngeina leh Christian upna tawh kituak mahmah hi. Nidangin Zozu pen dawi a in kimu in, gupkhiatna puak te in Laisiangtho sunga khamtheih guihtheih acih pen Zupi(zozu), Zuhang hi, ci in akhiatna honggen uhhi. Hihthu tuni dongciangin khamtung Christian tampite lungsim sungah amangzo nailo thukhat ahihi. Laisiangtho akigelh laitak in, Zozu, Zuhang napiang nailo kha dinga, Laisiangtho gelhte inzong ei Zozu, ei Zuhang nathei hetlo dinghi.\nAhizongin amau te zu ahi singgah pan akibawl te pen wine ci in, siangthosak ahih manin, tuni ciangdong mahin ei khamtung Zomi Christian te sungah wine (leenggahtui) ahih leh dawnthei ci in, Zozu ahih leh dawi anphial in ngaihsun uhhi. Laisiangtho sungah khamtheih guihtheih nazangkei-un ci hi. Tu hunciang zozu kidawnzo nawnlo zaw in, leenggahzu ahih leh duhbangin dawn theih dan in kingaihsun liang hi.\n FritzLeo Lentzen-Deis, S.J. “The Bible in Different Cultures: A Study Group Work Report,” in René Latourelle, S.J. (ed.), Vatican II: Assessment and Perspectives Twenty-Five Years After (1962-1987), vol. 3 (New York: Paulist, 1989), 419-441, specially 430-431. Rev Fr Damian Dal\nPrevious: USA gam ah Zolia khat in US Kumpi adawldawl te pahtawina ngah\nNext: Abraham Lincoln Suahni Thupiang Khat


url: =Israel Ah Mukluum Le Ngasa Biakinn Kihal ~ Thu Tatuam (Siyin News)\nIsrael Ah Mukluum Le Ngasa Biakinn Kihal\nFriday, June 19, 2015 Tapidaw Taw Kisai No comments\nIsrael ngam Galilee tuilii naina akisa Muklum le ngasa biakinn sia Jew khangno paikhial pawlkhat in June 17,2015 ni mei taw hal ahikom, mat thuak hi.\nTua biakinn kisakna munh sia TO JESU mualtung thuhilna aneilai , mukluum 5 le, ngasa 2 taw mihonpi 5000 val vaakna munh hi.\nBiakinn min sia Church of the Multiplication kici aa, "Mukluum le Ngasa Biakinn" zong kici in Galilee tuilii nitumna/ saksang , Tabgha akicina mun ah hi in, zingsang nai 3:00 pawl in meitaw akihal ci hi.\nBiakinn sak kumh kician ngawl in, Biakinn sia AD 480 pawl in alian zaw in kivawt aa, AD 614 Persians te suhsiat sak hi.\nKumh 1300 zawk 1888 ciang German Catholic pawlte in hi mun sia zon kipan ahihang 1892 ciang biakinn khat pian natu apicing in nasep kipan pheang aa, 1932 ciang mukluum le ngasa taw mipi vaakna mun ahisia thiangtel in biakinn sak kipan hi.


url: =land measuring 03 Kanal 16 Marlas falling under khasra No 1069 min, (11 1/2 M) of khata no 31 khewat No 4, under khasra No. 1863 min (1 k & 14 � M) of khata no 31 khewat No 4, Khasra no 1813 min (01 k & 10 M) khata No 297 khewat No 45 situated at mouza Wa\nland measuring 03 Kanal 16 Marlas falling under khasra No 1069 min, (11 1/2 M) of khata no 31 khewat No 4, under khasra No. 1863 min (1 k & 14 � M) of khata no 31 khewat No 4, Khasra no 1813 min (01 k & 10 M) khata No 297 khewat No 45 situated at mouza Watergam payeen Rafiabad in the name of Khazir Mohd Dar


url: =Zomi COVID-19 Response: Makaipipa Report :: ZOMI DAILY\nposted on 22 April 2020 at 12:16 am Lomkholna: News, Zomi\nZomi COVID-19 Response: ZCRC Makaipipa President Report\nThuneite tawh mapanna\nKumpi thuneite tawh kikop in Kalaymyo khua sunga, Isolate te le duty lut siavuan siamahte, Quarantine te le duty lut siavuan siamahte nek le dawn ding nikhat in thumvei ta kipuak puak den a, ni 7 kipuak khin ta hi. Eite tangin ong kipiakhia a gamtangte siamsin le mimal khempeuh zahtakna i pia hi.\nKhai Kam gate buaina\nTu ni zingsang lamin Sagaing le Chin state gamgi, Khai Kam gate ah buaina lianpi khat piang hi. Kalaymyo lam gate thuneite in kuamah lut sak lo in a pusuak bek phal uh hi. Tua bang a pusuak bek phal in a lut a phal loh ciangin Khai Kam lam thuneite in zong kuamah sungtum pusuak sak loin a nih un khak cip tuak uhi. Hih bang hangin mipi sat suah in a buai semsem ciangin ZCRC pan Lawm Zam Thuam le Lawm Andrew Thatuang in mipi kho in thuneite tawh va kiho uh a, si san nai san suak loin vai khempeuh lem in gate hoih takin ki kan kik thei hi.\nKawlpi le khai Kam khua sung Lockdown te lak inn 49 tung antang ip lang ta kipuak hi. Antang pen U Thomas khanno tung pan hi hi.\nHun dang bang nawn loin volunteer nasep pen lauhuai lua mahmah ta hi. Amaute le a innkuanpihte bitna a om theihna dingin camp lut in innkuanpih tawh kizom nawnlo dingin kigel ta hi. Camp A pen ZSYO zumah kihong hi. Akisap leh a hun zui in Camp B zong Bishop phalna tawh Thuka Meedaw clinic ( Royal City mai )ah kihong ding hi.\nMipi adingin galmai samai ah hangsan takin a gamtang volunteers ading tuisiang, vanzat a kipan, nek le dawn ding a pia nuam te in ZYA zum le lawm Kim Tuang tungah kipia thei hi. Liantuang (President, Zomi COVID-19 Response Committee, April 21, 2020 (7:52PM)\nPrevious: Kikhelna le Maban nei theology kibat loh deuhna\nNext: Tedim leh MP (Member of Parliament)


url: =Leitung Mihing ~ Dal Sian Hung :: ZOMI DAILY\nposted on 18 November 2014 at 3:09 pm Lomkholna: Article, Dalsianhung\nLungsim neu mahmah pawlkhat, picing mahmah kasak omthei a, mite’ zahtak mahmah pawlkhat pen kisap khat neilai kasak omthei hi. Thuman mahmah a kigen pawlkhat zuau bubak tawh kidim kasak om veve a, mi zawngkhal khat a kigen pawlkhat picing kasak omthei hi.\nA sem nuam pawlkhat, om hithiat leh kacih nop om a, asem ngamlo pawlkhat hong kisat suah leh kacih om thei hi. Zing thobaih pawlkhat lumlai leh kacih omthei a, alol zolo pawlkhat thobaih leh kacih omthei hi.dalsianhung\nPak khempeuh in ling nei kimlo a, ling khempeuh zong pak kimlo hi. A uih khempeuh asia hilo a, asia khempeuh uih khinlo hi. Anui khempeuh alungdam hikhin lo uh a, akap khempeuh adah hikhin lo hi. Thunei khempeuh lauhuai khinlo hi. Dal Sian Hung\nPrevious: Siangsawn gam (Mun) leh Siangsawn Khua (khen khatna)\nNext: Jerusalem khuapi ah mi 4 kithat, mi 6 liam


url: =ZOMI & Myanmar Census 2014\n2014 sung aa akibawl ding, Myanmar Census vai ah, ZOMI i legalize ding vai, ZOMI khat kahihna tawh, mimal mawhpuak( Individual Role) bangzah ta-in lian cih, mi mawkmawk(Civilian) dinmun pan-in, kong at nuam hi. Banghang hiam? Makaite, ZOMI makaiten na a ongsem khinta ahi hi. Amin in vawh ding hileng, ZNC/ZCD hanciam-na hi ding hi. Ahizong-in, mun khem peuh aa, ZOMI makai khempeuh ii hanciam-na zong ahi hi. A tom-in, makaiten na ong semkhin hi. Minam sung ah, minamvai peuh mah ah, makaite vaibek hi lo aa, minambup vai ahi man-in, makaite sep ding bek ahi kei hi. Mipi sep ding zong a om hi. Thasial kei ni. Hamsa lawmlawm lo hi. A hamsa teng, makaiten ong khitpih zo hi. Mipi(Civilian) icih tak ciang-in, Politician hilo, Expert hilo cihna ahi hi. Ahizong-in, ZOMI khat ihih-na, i hihna bangbang(Zomi Identity) ilah nang-in, pil masak veva akul ahi hetkei-aa, a makai nahih masak ding zong, akul hilo hi. Tua ahih man-in, minam khat ihih-na lah khiat nang-in, mimal khat ciat mawhpuak omhi cihte, nisim nuntakna pan, tuahna thu, muhkhiatna thu tungtawn-in, kong hawmsawn nuam hi.\nAmasa penpen-in, ZOMI ihih leh, banghang-in, CHIN kici, ong kici ahi hiam? Kilehkik kik(Loop) ding ahi kei hi. Tua a cinuamte tung, "CHIN" cih kammal akhiat-na kong dong nuam hi. ZOMI bek tham'lo Hakha, Falam, etc kua mah-in, a genthei kei ding hi. A gen leh azuau ahi hi. Kawlpau bek-in, akhiat-na aom hi. Kawlpau in, CHIN banghi cih, I theikim tek hi. Minam min a khiatna neilo, minam khiatna nei lo ihi ding hi. ZOMI in, pauleham nei hi. Ngeina nei hi. Leitang nei hi. Kawlgam aa sangkah kha ten, i thei ding hi. Kawlgam tangthu; 16th Century, Taungoo Dynasty hun lai-in, a galhat mahmah, Bayinnaung hun, 19th Century Kongbaung Dynasty hunte khempeuh ah, kua maa uk-na nuai aa, a om ihi kei hi. ZOMI , ei le ei aki-uk minamte ihi hi. Britisih ten, ong Colonized khitzawh lam phingphing teh, hih CHIN cih kammal, ZOMI uk-pi te beina pan, CHIN HILLS ACT cihmah bangmah ong om panbek ahi hi. Tua zom ah, 1948 kum U Nu kumpi tawh Democratic Nation khat aa dinhun, 1962 Ne Win ii Burma Socialist Programme Party hunte ongtun teh, zawhthawh thu tawh, CHIN min apai suaksuak ahilel hi. Gammi thu-theihna(Civilian Education) kinei lo lua lawmlawm ahih man-in, ong kicih bangbang i nuam phangphang aa, i minam anat lam tak aki thei lo, ong kisuktuah ong kitotuah na teng tawh, minam meima lianpi inei aa, tuni-in, hizah ciang a tung ihi lel hi. Burmanization cih thu khat simtham' aa ong bulphuh na tungtawn-in, kawlte Ethnic Cleansing Game ong kimawl uh ahi hi. Minam thahat lo' theihtheih nading, ong vaihawm ahi hi. Gentehna-in, Tedim, Saizang cihte peuhmah pen, code numbat tuampiak liang-aa, minam min ahih lo' lamtak ithei tek hi. Tua pen, Gam, khuamin ahi hi. Tua bang-in, ong khenkham ahi hi. Phadawm lai hi. ZOMI ten behlephung ineih lamtak natel lo uh nahi ding hi. Na theikha zen le uh, ZOMI te buaipih phatdeuh behlephung in, ong khenkham zo mahmah ding ahi hi. Ahizong-in, i minam le pawlpi, i minam le i khua, i minam le i awhkaih, i minam le ibeh cihte khempeuh i khentel theih ding athupi pen ahi hi.\n2010 Indianapolis, Indiana ah, tanaute khat dammawhvai-in, zato(Hospital) ICU natung hi. Indianapolis khuahun luanzia athei ciauciau i omkha ding hi. I sanggamte makai atamzaw le a zumpi, a phualpi atam zaw ahi hi. Zato pen, Catholic zato hi-in, Chapel zong om hi. Nitak khat, Catechist khat ka lupna vuah ong hawh-in, " Kei pen, hih zato Chapel aa, nasem kahi-aa, ko nasep-in, cinate khalam(Spiritual) lam pan tha apia nuam kahi uh hi." ci-in, ong kigen hi. Tua ciang-in, " No, kuami or koi gam pan nahi uh hiam?" ong ci hi. "Ko, kawlgam(Burma) pan hi ung" ka ci uh aa, "Burmese maw?" ong cihteh, "Hilo"; "Chin, maw?" ong ci-in, kadawngvat keiuh-aa, "Chin version or translation pamphlet, nei kahih man hi" ong cihtak-teh, theinuam kahih man-un, ka la uh hi. Ahizong-in, English version zong kala veve uh hi. Chin version ka sim tak-uh teh, mal khat na leng zong ka tel kei hi. Ka khasiat ong suak mahmah hi. Kei Chin kici-in, ka lai, kei simtheih na hikei zen-in, ka pau, kei tel pau na hikei zen-leh, minam abei bei hi ve ning ci-in, hih theih tawp(by any means) ZOMI promote ding cih bekbek ka lungsim ah ateng ahi hi. Mipi(Civilian) dinmun pan ahi hi.\nZOMI te, pawlpi sanzia kibat lo' vai ah, i kitottot laitak-in, lawmten, na tampi nakhin-aa, amau tamna(Dominate) na mun khempeuh ah, Health and Human Services cihte aa kipan, Public High School te nadong ah(U.S. sung cihna hi.), amau aituam lai te, na let, na koih khin mangta uh-aa, mun tuamtuam ah, Campaign tuamtuam tawh NGO le UN dong ah, na luut khin uh-in, minam hamphat nading khempeuh, na la khin, na phu khin uh ahi mawk hi. Hih munsan ah, kawlte ong minpiak Chin khat-in, akituat pak hi leng, nuam nasa mawk diam? Na minampau athei vetlo-aa, kawlpau azang hile cin phamawh lo hi. Minam pau thei pipi-in, minam sung ah, kiho nang, kawlpau bek zat zah dong ding in, Kawlte ihi kei hi. Kawl na ut mahmah zong-in, nahi ngei kei ding hi. Minam neu ahizong, minam lian ahizong, ong nen-niam peuhmah, minam gal ahi hi. I minam; mi netniam; mi simmawh lo' nang; vang i piak kul hi. I tawisang kul hi. I pahtawi kul hi. Minam neu ahi zong, minam lian ahi zong, minam ong itsak peuh mah, lawm hoih ahi hi. Tua ahih man-in, minam itna tawh, minamdang muhdah ding zong, ahi pah kei hi. Kawlten, Monte, Rakhinete, Karente, a lomlom aa, athah lamtak itheih kul hi. Cihnop-na ah, minam icih-in, ut man hilo, teelzawh, teeltheih ahi kei aa, i hihna bangbang ihihna, kitheih-na ahi hi. Upna(Religion) lam pan genleng, Topa, ong piansak na dandan aa, ahi ihi hi.\nMinamvai le akizomto ukna, thuneihna vai ong om lai hi. Tuni-in, Democracy icih kammal-in; mi'n citah ci-aa a cici zong i omkha ding; a awngawng zong i omkha ding hi. Phamawh lo hi. Ahizong-in, Democracy ii bulphuhpi-in, "Majority Rule, Minority Rights" ahi hi. Atamzawten uk, atawmzawte pibawl cih ding ahi hi. Kawlgambup ah, ZOMI milipsim tawmzaw khamah ding hihang. Phamawh peuhmah lo hi. Ahih-hang, ZOGAM ah, (ZOGAM omkei aci te aa ding-in), ZOMI atam zaw ten-na, munte ah, ZOMI ten i uk kul hi. Uk icih takciang, i khan'to' nang, ong khaktan nate khempeuh, hongkhia mang aa, septheih sepmawh khempeuh tawh i sepzawh nang, thuneih-na akisam ahi hi. Tua ahih-leh, ZOMI ten ngeina nei, pauleham nei, leitang nei, i-pau i-ham atheilo khat, i-ngeina zialetong athei lo khat-in, ong bangcih uk ding, ong bangcih khanto' pih ding ahi hiam? Party khempeuh in Policy nei hi. Kipawlna khempeuh in, Policy nei hi. ZOMI ahilo gamvaihawmpawlPolitical Party khat, kipawlna khat-in, bangzah ciang dong, ZOMI ong it aa, bangzah ciangdong ong lamsang zomah ding ahi hiam? Freedom, suahtakna le Obligations, vaipuak akithuah tawntung ahi hi. Political Party ahi zong-in, kipawlna khat peuhpeuh ahi zong-in, Democracy Principles zui ding icih-leh, a tamzaw deihna aki zui ding ahi hi. Tua ahih man in, i gam ah, ZOMI atamzaw ten-na ah, ZOMI in thuneih ding ideih-leh, A-Myo-Tha Hlutdaw ahi zong, Pyi-Htawng-Su Hlutdaw ahi zong in, ZOMI MP(Member of Parliament) i tam kul hi. Hih thuhawm-na zumpi phualpi te ah, ZOMI aa ding, ZOMI satan ding, kikim tak aa ingah nang, ZOMI tualsuak Party, minam Party bek tawh, i kalsuanlo' phamawh ahi hi. Namdang ibeh(Kachin, Cinphaw), dek(Karen) etc. cihte in, amau satan ding nanei khin lua uh hi. Federal Army aa ding bang zong, minam galkap nanei khin uh hi. Azenzen-in, tu-aa kikupkupte tangtung-in hi leh, U.S.A dan in, Federal Galkap le State kim ii neih, State galkap or, National Guard cihte danlian aa ong pai ding hi-in, tua munsan ah, ZOGAM National Guard ding zong, i kisam beh lai ding ihi hi. (Tua ahih man-in, WZC mapan na zong, dawi lo ahi hi.)\nHih Census vai ah, mipi khat ii dinmun pan, amun mun aa, ZOMI kipawlna le ZOMI makaite pahtakna, pahtawina kapia hi. Adiak-in, ZNC/ZCD ii mandate te a support ahi GZA, ZOMI Innkuan U.S.A te tung, mipi aa ding in, lungdam huai kasa mahmah hi. Mundang aa om ZOMI makai le kipawlna te tung lungdam lo' na ahi kei aa, bulphuhpi ahi ZOMI igen nopluat man ahizaw hi. ZOMI Innkuan U.S.A in Campaign te ongbawl-in, biank-na/pawlpi makaite tawh ong kizom, huhna ngen, cialna nei cihdan in, ong kalsaun-na te ong muibun mahmah hi.Banghanghiam cih-leh, tuhun hunluanzia tawh kizui-in, ZOMI sung ah, ZOMI Politicians te sang-in, ZOMI biakna/pawlpi makai te in, mipi(audience) hau zaw hi; pawlpi makai, biakna makaite cih bangbang-in, a ki-gamta tamzaw ahih man hi. 8888 Generations te-in, "Human Rights & Democracy" a nuntak zawh nang, ka omcih tawntung ding uh hi acih mah bang-in, ZOMI sung aa kipawlna khempeuh, biaknalam kipawlna, pawlpi kipawlna, khualetui kipawlna, beh kipawlna cihte khempeuh in, i ZOMI, i IDENTTIY i omcih tawntung ding, i lapsang(promote) tawntung ding i vaipuak ciat ahi hi.\nZOMI Census vai ong man tak teh, i Lai(Literature) limtak aa i lapsang ding ong kisam ding hi. Tua ahih man-in, ZOMI sim ding, ZOMI/ZO LAI aa ki-at laibu tampi i kisam ding hi. Lai at tampi i kisam ding hi. Fiction, Non-Fiction, Magazine, Textbook ..etc.. cihte tampi iki sam ding hi. U.S.A le Europe gam ah, ZOMI tam mahmah ta ihi aa, khangthak(New Generations) ten, i-pau, i-ham ong theih zawh nang, a sim ding uh, laibu tampi, a zakding uh, "aw" tampi, amuh ding uh "Movie" tampi kisam ding hi. Hihte khempeuh, ong lamsang ding, mipi tawh ong zom ding, ZOMI Media ong thupi-pen zel hi. ZOMI tV ong thahat semsem ta hen. I thahat nang, kipawlna i hat kul hi. ZOMI minpua kipawlna khempeuh ong hat semsem ta hen. ZOMI khempeuh CIVIL EDUCATION thutheih-na, bulkim pilna in, ong tuamkim ciat ta hen.\n2014 Myanmar Census vai ah, ZOMI , i IDentity; kawlgam bek hilo, leitungbup in, ZOMI ong theihpih-na hita hen. ZOMI te kipumkhat-na i lahna mualsuang ong hita hen. ZOMI , ZOMI, ZOMI.\nZOMI kahi-aa, ZOMI ka-it hi.


url: =8. November 23, 2019 | Sanggamnu Gamtatzia ~ MUC\n8. November 23, 2019 | Sanggamnu Gamtatzia\nAdmin 8:26:00 PM 4Q2019 mission news, Articles, MISSION NEWS\nYvonne Mushimiyimana in a sangkahna-ah music concert lawp mahmahin, lasa dingin a min pia hi. A lawmte kiang panin puan le long pant kigak mahmah khat kawm hi. Mite mittu ding deihna tawh muksanza a san theithei leh mai nuh tuamtuam kinuh hi. A siam theih zahin lasa hi.\nA lasak khit ciangin khangno honkhat va pai uh a, bang hangin na siamnate selcip na hiam? ci-in dong ngei ngai uh hi. A lawmte khat in “ Long pant sau teeng nawn kei in. Tu a bangin kizem ta in. Na puansilh tawh kilawm mahmah hiteh. Hih bangin om suak in. SDA thu-um mi khat ii puansilhzia dingte tawh na pumpi kilawm kei,” ci uh hi.\nYvonne in tua bangin kiphatnate zaknopsa hi. Friday nitak hong tungin, a lawmte zotna bangin dance hall cihte ah va pai hi. A lawmte pawlkhat in tua bang munte ah pai lo-in biakinn ah kikhawm zaw uh hi. Yvonne in Sabbath ni-in biakinn ah va kikhawmsam hi. Ahi zongin pawlpi makaite in Yvonne in a lawmte tawh dance hall ah vapai cih za uh hi. A nga-un daan thuak uh hi. Li in mawhmai ding ngen uh a, Sabbath ni-in tua bangin gamta nawn lo dingin kiciam uh hi. Ahi zongin Yvonne in a khialhna maisak ding thuum nuam lo hi. “ Ka sep ngei teng mah sem nuam ing; lasa-in laam ding khol thei kei ning, pastor aw,” ci-in dawng kik hi.\nYvonne in Sabbath ni-in kikhawm pai lo hi. A puansilhte nidang bang lo-in a khel no no silh hi. A nunzia tampi kilamdang hi. A pai-na peuhpeuh ah mite in en lo-in om thei lo uh hi. A sawt lo-in a sangkahna-ah mi tampi in a gamtatzia hong thei uh hi.\nLa phuakin a la phuahte kideih mahmah khat hi-in, minthang semsem hi. Sangnaupangte a kipan sangsiate in a la phuahte ngai uh hi. Sanghuang sungah mi minthang khat hong suak hi. Yvonne in nasep tuamtuam nei-in ni khat khit ni khat a sangkah hong pelh to to hi. Laivuanna-ah mat tampi pi a ngah takteh mite lamdangsa hi. Sangkah ngei lo, mat hoih mahmah a ngah ciangin, a bangci dan hiam ci-in a kidot ciangin, Yvonne in dawng thei tuan lo hi. A nu in Yvonne adingin a thungetsakna hang hi ding hi.\nRwanda khuapi Kigali ah Yvonne in mi minthang khat a suah nading hanciam mahmah hi. Lasak leh laam tuah hi. Zu sai, night club, dance hall cihte ah lasa leh laam kawikawi hi. Mite etnop theih theih ding puan silh hi. A bil khatah bilbaih 3 bang koih hi. A nakah zong nakbah gol mahmah tuah hi. A pumpi leh a khut, a khe cihte ah taatoo tawh kidim hi.\nA nu le pa in tua bangin Yvonne gamtatzia a theih uh ciangin dah mahmah uh hi. A pa in sangsum ding khak nawn lo hi. Ahi zongin Yvonne in a ngei mah bang den hi. Yvonne in tua bangin lasa-in laamna pan a sum ngahte zat kicing lo ahih manin khuapi sung market khatah numei puanzuakin hong om hi. Tua khit ciangin KG sang khatah laihilh hi. Jean tom mah teengin, bilbah tampi, muksan mahmah tawh sangkahin naupangte in muhnopsa mahmah uh hi. A gamtatzia kideih lo ahih manin night club bekah nasem thei hi. A cih nading dang thei nawn lo hi.\nNi khat inn ah tawlnga-in a om laitak a inn gei SDA biakinn panin Pasian thugenna khat za hi. Tua thu kigen ngai nuam lo hi. Kongkhaksan a, a lupna khaan sungah la ngai-in lum hi.\nA zingciangin pastor in a thugen zom kik hi. Tua bangin a zingteh zong a thugen zom kik hi. Kaal 3 sung Ruyenzi SDA pawlpi in Pasian thugenna nei hi. A tawpna-ah Yvonne in a inn panin tua thu kigen ngai hi. Thugensia pa thugen in Yvonne lungsim lawngkha-in, amah zong a zingteh thungai dingin biakinn ah hong kikhawm hi. A thungaihna panin Yvonne in kikhelin tui kiphum ding khentat hi.\nTu-in Yvonne in kum 27 cing khin hi. Pasian la tuamtuamte phuakin sa-in mi minthang khat hong suak hi. “ Siatna tuamtuam panin Topa in hong kemin Ama nasem dingin hong zang ahih manin Topa tungah ka lungdam mahmah hi. Ama hong kepna om keileh tuni dong ka nungta nawn kei ding hi,” ci-in tecipang hi.\nA nu le pa pantahna hangin amaute tungah zong lundamna ko hi. “ Pasian phawk lo-in Amah taisan hi mah taleng, ka nu hong thuhilhnate ka phawk a, ka nunzia hong kikhel hi,” ci-in pulaak hi.\nTu quarter Sabbath School 13 na sumpi in Kenya, Kisumu Adventist Zato adingin kipuak ding hi. MUC in Tongsial biakinn leh huang puah nadingin kipuak ding hi.


url: =9780750510882 isbn/isbn13 $$ Compare Prices at 110 Bookstores! Hannah Robson discount, buy, cheap, used, books & textbooks\nSearch Results: displaying 1 - 1 of 1 --> 9780750510882 ( ISBN )\nISBN-13: 9780750510882 ISBN: 0750510889\nFor Book: Hannah Robson\n0471494380 / 978-0471494386 / Ageing Vulnerability: Causes and Interventions - No. 235 / N/A\n0780782240 / 978-0780782242 / 3: Retold American Classics (Retold Classics Anthologies) / PLC Editors\n0812454618 / 978-0812454611 / 2: American Classics (Retold Classics: Anthologies) / PLC Editors\n0812491467 / 978-0812491463 / 1: Retold Classic Myths (Retold Myths & Folktales Anthologies) / PLC Editors\nB01K3NM5E2 / British Classics (Classics Anthologies) by PLC Editors (1987-01-01) / PLC Editors\nB01FIZT1BU / World Classics (Retold Classics Anthologies) by PLC Editors (1987-01-01) / PLC Editors\nB004CAK7SY / The Art Of Yoga / Top That Editors; Top That! Publishing PLC; Top That!


url: =Lehkhabu Khawvel: Maung Paw Thun- No Pain, No Gain (MM Teashop) pdf '\nMaung Paw Thun- No Pain, No Gain (MM Teashop) pdf\nDownload Here >>> Maung Paw Thun- No Pain, No Gain (MM Teashop)\nCredited to MM Teashop Print this post\nPosted by Lehkhabu Khawvel at 11:31 PM\nLabels: Leadership, Maung Paw Thun, Myanmar E-Books\nSan Lwin- Albert Eistein (Burmese Version) pdf\nU Aung Heing Kyaw- English Speaking- Vol. 1 pdf\nMyo Sat- (Mr. Photo) Photoshop CS Tools (pdf)\nSir H. Ridder Haggard- The Yellow God\nMother Teresa Hriangrengna (Commemoration)\nMother Teresa thusawite\nA Lalpa hnenah a chawl ta\nPho Naing Win- PC Upgrade & Repair Simplified\nLin Yung Thet Lwin- Myanmar-Thailand Railway (pdf)...\nJournal Kyaw Ma Ma Lay- Myanmar Traditional Medici...\nJack Canfield & Mark V Hansen- Chicken Soup for th...\nMizo Thawnthu- (Ngaihtei) (English Version) pdf\nPhay Myint- Invest into Your Brain (pdf)\nMazim Gorkt- Foma Gordeyew (Translated into Burmes...\nChawimawina leh lawmman a dawnte (Chhunzawmna V)\nU Aung Lin- Learning Excel 2007\nMyah Than Tint- Modern Poems\nMaurice Collis- She Was a Queen- (Translated inti ...\nRabindranath Tagore- The Fugitive- (Translated int...\nPhay Myint- The Richest Man in Babylon\nRobert Payne-The Lord Comes (Translated into Burme...\nU Khin Maung Than & Mary- The Best Spoken English\nMark Fisher- The Instant Millionaire\nTahan Times Journal- Vol. 2- No. 16, April 10, 201...\nU Phone Myint- Short-Cuts and Better English\nMinThein Kha- Short Stories Collection\nMicrosoft Word & PageMaker 6.5- Shortcut Keys- (Mi...\nHarry Lorayne- Secrets of Mind Power\nMother Teresa Chanchin (Chhunzawmna IV)\nSidney Sheldon- Master of the Game (Translated int...\nMother Teresa Chanchin (Chhunzawmna III)


url: =Meet For Fun Upper Milcote\n70-1h kiss~A-level in Upper Milcote\nSuper Hot Brunette UpLate. New to the site ! call me (...) Upper Milcote\nFind Sluts Upper Milcote british dogging area spots\nwhores Upper Milcote, gfe Upper Milcote, girlfriend experience Upper Milcote, shagging Upper Milcote, dogging Upper Milcote, fuck buddy Upper Milcote, hookups Upper Milcote, free sex Upper Milcote, sex meet Upper Milcote, nsa sex Upper Milcote\nindependent escorts trunch


url: =ZO leh SHING MINAMTE THU (Laibu). Gelh: Pu Kham Go Pau - Laibu Saal\nHome > Zomi Lai gelh siamte > ZO leh SHING MINAMTE THU (Laibu). Gelh: Pu Kham Go Pau\nZO leh SHING MINAMTE THU (Laibu). Gelh: Pu Kham Go Pau\nSHING MINAMTE THU\nGelh : KHAM GO PAU\nPhoto credit : Cinpu Zomi.\nA Sunga Kihel Thute\n1.Laibu sung kihel thu te leh zon-olna (1)\n1. Thu patna (2)\n2.Mi masa pen te (3)\n3. Tibet mi masa pen te (Frist Tibetan) (3-6)\n4. Kam thang thu leh zak suksuk kammal thupi te (6-8)\n(a) Vanleng tanu (8)\n(b) Man Dawng taangthu (8)\n(c) Ihpu ihpa te sal in na kiman in kulhpi na kiciang sak (8)\n(d) Su Bin Tai Tangthu (8)\n(e) Khu,Khul, Laikuahawm te pan piang (8)\n(f) Pasian, Phayaleh Siampu dawithoihna (8)\n(g) Topa kammal zatna (8)\n(h) Muh-Khau tangthu (8)\n5. Shing-mi tawh akizom Dynasty te (9-11)\n(a) Xia(Hsia) Dynasty (9)\n(b) Shang Dynasty (10)\n(c) Zhou(Chot) Dynasty (10)\n(d) Qin(Chin) Dynasty (10-11)\n6. Chiang (Qiang,Khiang,Kiang) minam te (10-14)\n7. Shing-mi Qiang-mi leh Zo-mi et-kak na (14)\n(a) Kampau,kammal et-kakna (14)\n(b) Ih muhtheih pak tatzia leh ngeina te et-kakna (15-16)\n8. Kammal thupi te leh a gennopna (16-20)\n(a) Topa (16-17)\n(b) Zo (17-19)\n(c) Sum leh Dangka (19)\n(d) Lai (20)\n(e) Dahpa te nupa (20-21)\n(f) Min mai ah "Ngah" (21)\n(g)Shing Ai (21)\n9. Zo Kingdom leh Kh'iang kingdom (22-23)\n(a) Zo Kingdom (22)\n(b) Kh'iang Kingdom (22-23)\n10. Banghang Zo leh Kh'iang kingdom te minthang lo (23)\n11. Minam khenna (24-25)\n12. Kawlgam lutkhit a hongpiang nammin lawhna te (25-26)\nEi Zomi te khanggui(behgui) ih kanciang khang kizom (25) ciangbang bek ki kanto thei in, ihkan theih nawnloh ciang a tamzaw in Zo mai ah Pu behlap in Pu Zo tawh ih ki pansak hi. Beh khanggui kizopna bek hi in,tualo a lamdang lua tangthu ihnei kei hi. Hih laibu sung thute in BC hunlai ihpu ihpi te koimun, koigam tengah khuasa bangci, bangdan in na nungta,bang te nabia uh cih te leh banghang in mundang gamdang ah nalal cihte theisak nopna ahi hi.\nTu laitak a nungta leitungmi khempeuh, a sisa khempeuh leh a hong piang laiding khanthak khempeuh te in Pasian bawlsa piangsakna tawh ahi zongin, kikhel tohtohna tawh ahi zongin maivom,maikang,maisan kuamah a om masa, apiang masa tuan omlo ding aa, ih omhun ih pianghun kibang ding hi.\nZomi a kici te zong leitung ah pianghak zaw tuanlo ding hang aa, midang te mah bangin ih pilna, siamna, hihtheihna, hauhna,te a khangkhang in kikhel suksuk dinghi cih ka-um hi.\nTuate lai tawh ciaptehna,kam tangthu sung te leh Cope topa hong bawlsak zolai simbu te ihsim ciang..\n(1) Van ah aleng a ki tuangthei zomi te pu leh pa te in neigei cih te a hi zong in (Vanleng tanu taangthu)\n(2) Sik kongkhakpi te thuah in, a kip mahmah , a kho mahmah inn lianpi sungah Man Dawng te innkuan tengngei cih te ahi zong\n(3) Ihpu ihpa te sal in, na kiman in, kulhpi na ki ciangsak ngei ahi zong in\n(4) Khul kuahawm pan piangkhia paikhia cih te a hi zong in (Laimi a ki ci te in lai kuakhawm pan piangkhia hi ung a cihna te uh a hi zongin)\n(5) Ih savunlai te Ui in hong neksak in, lai kinei nawnlo hi cih te ahi zongin A ciapteh huai a kankik huai thu leh la tampi om cih ihtheih ihphawk ding kadeih mahmah hi.\nHih laibu sung thute in ka zakna, ka simkhak laibu te sungpan leh ka uk mahmah na tawh kakan te tungtawn in hih laibu hong atkhiat ka-hi hi. A kicing zaw dingin ka kanbeh nophang lai tamsim zawh nawnloh kahih man in, ka kaihkhop sa thu te ngawmtuah in hong atkhia phot ka-hi hi. Khangthak te in, hih laibu simin a kicingzaw leh a kicianzaw in nongkan beh na ding, nong puahphat tohtoh lai ding uh kongthum kong hanthawn hi.\nAkim in Simna.\nPu Kham Go Pau in www.cinpuzomi.com website ading in phalna hong piak ngiat ahihi.\nLaibu Taangthu Zomi Lai gelh siamte\nZo Star October 12, 2015 at 10:48 PM\nPa Pau in hih laibu tawh kisai kaihkhopkhop lai theihpih mah hi veng, ken a bu ciang dong a tun zo ding, man ding sa lo. Laibu-a sim theih dingin a hong om manin nidang cianga khangthak thu kan nuamte adingin manpha thei ding hi. Tanglai Tibet gam lam pekpek i thei ban kei zongin tunai huama thu le la tawh kisai a gelhte bang, kei adingin ka theihna hong kibehlap (informative) hi. Lungdam ei.\nItem Reviewed: ZO leh SHING MINAMTE THU (Laibu). Gelh: Pu Kham Go Pau Description: Rating: 5 Reviewed By: Cinpu Zomi


url: =LUE afrikaans aimara albania amhara arabia armenia atšoli azeri azeri (kyrill.) batak (toba) bicol bulgaria burma cebuano chichewa chitonga chitonga (Malawi) chitumbuka chiyao chokwe cibemba cinyanja dangme efik englanti espanja ewe ga garifuna georgia grönlanti guarani gun haitinkreoli hausa heprea hiligaino hiri-motu hmong (white) hollanti iban igbo iloko indonesia islanti isoko italia japani joruba kaktšikel (länsi-) karen (sgaw) katalaani kazakki ketšua (Bolivia) khmer kiina (mandariini; perint.) kiina (mandariini; yksink.) kikamba kikaonde kikongo kikuju kiluba kimbundu kinjaruanda kirgiisi kirundi kisonge kitšua (Imbabura) kongo korea kreikka krio kroatia latvia liettua lingala luganda lunda luo luvale makedonia malagassi malaiji malta mam mambwe-lungu masateekki (Huautla) maya mixe mongoli moore nahuatl (Huasteca) nahuatl (Pohjois-Puebla) nahuatl (keski-) ndebele (Zimbabwe) nepali ngäbere norja nyaneka nzema oromo osseetti otetela pangasinan papiamento (Aruba) papiamento (Curaçao) portugali puola ranska rarotonga romania runjankore ruotsi saksa sango sapoteekki (Tehuantepec) sepedi serbia (kyrill.) serbia (latin.) sesotho (Lesotho) sidama silozi sinhala slovakki sloveeni sranantongo suomi swahili swahili (Kongo) tagalog tahiti tanska tataari thai tigrinja tiv tlapanek tok-pisin totonaakki tsonga tswana turkki tuvalu twi tzotzil tšekki tšiluba tšuvassi ukraina umbundu unkari urdu venäjä vietnam viro wayuunaiki wolaita xhosa zande zulu šona


url: =Ui In Raggae Music Hoi Sa ~ Thu Tatuam (Siyin News)\nUi In Raggae Music Hoi Sa\nWednesday, February 01, 2017 Knowledge 1 comment\nUniversity of Glasgow pan uite in bangbanghdan music dei ci research nasia tatak avawt uh leh “soft rock le reggae” dei bel ci'n mukhia uh hi.\nResearch avawtdan uh sia, ui tam tatak in, music nam tam tatak ngai sak aa, amate ii lungtuk zia set taw ngai sak hi.\nMusic dangte angai ciang alungtuk zia kiam in, “soft rock le reggae” laa angai uh ciang alunglut zia kilamdang ci hi. Research vawtte ii sondan hi le uite in “reggae” musia sia dei bek hi ngawl aa, "it uh hi" ci liang hi.\n77777 February 6, 2017 at 1:18 PM


url: =Numeite ading a theihuai thusim. Agelh~ Thangpi Naulak - Laibu Saal\nHome > Thuluui/Articles > Numeite ading a theihuai thusim. Agelh~ Thangpi Naulak\nNumeite ading a theihuai thusim. Agelh~ Thangpi Naulak\nNumeite ading a theihuai thusim.\nAgelh~ Thangpi Naulak\nNumei Pawlkhat nau paihkhiat(abortion) hanga si khawng om.Pawlkhat leu leu lah naupai ding zumlua in a cihna ding theih loh mana aki awklum bang om ta. Hi te pawlkhat i ngaihsut ciang a paktat luate zong hi khin khollo in, a khatvei mawhna khawng uh hi thei.Tua pen a hai man uh hi a,thei uh hileh hibang in om lo ding uh hi.Tua ahih manin numei te ading awareness themcik ki suanglah kawmpi in hong gelh mai ing.\nUnmarried Sex a hih lim lim naak leh condom zangsak pelmawh un.Tua pen protected sex kici in tua in gaaina ding pan leh natna hoihlo( HIV, Hepatitis, STD etc.) te pan hong dal ding hi.Unprotected Sex pen Condom kizanglo cihna hi pen mai hi.Kamsiat manin pasal tawh gamtang khial thei hiteh.Tua banah mi’n zong hong buan thei hi.Tuabang Unprotected Sex te ah zong na ut naak leh gaai lo thei lua hi teh.Hih pen numei tampi takin thei lo mawk uh hi.Hih tawh kisai a theih ding thu tamlo gen mawk mawk leeng;\nNa Ovulation laitak ahi hiam telcian in, Ovulation pen gaai theih laitak cihna hi.Na si(nin) neih masak pen leh a kha kikcianga na neihkik hun(menstrual cycle) kikalah ni bangzah om hiam?Tua na theih naak leh na Ovulation Period tuat thei ding hiteh.Gentehna in ni 28 bang hi ta leh, Calendar ah en in la, tua pan ni 10-14 lehsim(back) kik in.Tua ni 4-5 sung bek pen na gaai theih hun (Ovulation Period)hi ta zen hi.A pilvang ten a ma leh a nung lam tawm tuak bang Extend uh hi.Tua na Ovulation Period laitak ahih kei naak leh gaai thei lou hi phot nai ve.\nNa Ovulate laitak ahih phial a na gaainop tuan kei leh zong piang thei lai lua hi.Nai 72 ma lim lim in Emergency Contraceptive Pill (I-Pill, Unwanted 72 etc) ne pah ding hi teh.Nekbaih leh gaaina Chance tawm ahih manin a baih thei thei a neek ding hoih hi. Hi te Zatui zuakna a tamzaw ah lei ding om hi.Tuabang dan zatui om lohna singtang khua khawng ahih phial leh zong a manlang in Paracetamol tang nih khawng valh suk giap lecin.Tua in pasalte’ Sperm si sak thei hi.\nGaai leh gaai loh a kithei cian nuamte adingin Pregnancy Test Kit zang un.Hih zong zatui zuakna ah lei ding om ding hi. Velocid hiam aw khat kici kha ngel incin.Ki theih baih kaan a hoih om lo hi, kha thum khit ciang nauphiat(abortion) haksa ta hi.Nau pai nuam nawn lo te ading in zong siavuan(gynaecologist) te zuat ding hi lel hi.Amau’ thu hong hilh(in both ways) thei ding uh hi.\nNumei ten gaai ding leh gaai loh ding teel(choice) thei lua hi.Pasal tawh a lumkhawm khempeuh a gaai ding hi pah sam lo hi.Tua ahih manin tagah ding lel peen nausuak kei zaw in kidalna bang zang zaw le uteh hoih zaw mai thei hi.I zogam ah zawlta(tagah) hong tamlua leh hoih tuan lo ding aih ciang a.Tagah te hehpih huaizia bel i theihsa hi mataw? Kiteen khit ciang bek a sex zat pan ding kaan a hoih bel om lo hi.I khristian ngeina tawh zong kilawm zaw hi.\nCidamna Sex Education Thangpi Naulak Thuluui/Articles\nItem Reviewed: Numeite ading a theihuai thusim. Agelh~ Thangpi Naulak Description: Rating: 5 Reviewed By: Cinpu Zomi